Istana naik taraf darjah kebesaran, Fauziah Nawi bergelar Datuk

PELAKON Fauziah Nawi meluahkan rasa syukur apabila dikurniakan Darjah Panglima Jasa Negara (PJN) oleh Yang di-Pertuan Agong Al-Sultan Abdullah Ri'ayatuddin Al-Mustafa Billah Shah sekaligus membawa gelaran Datuk.

Fauziah, 70, berkata dia tidak menyangka baginda berkenan menukar pingat Darjah Kebesaran Johan Setia Mahkota (JSM) seperti yang dimaklumkan sempena Ulang Tahun Hari Keputeraan Rasmi Yang di-Pertuan Agong pada Jun lalu.

Kata Fauziah, sepanjang berkecimpung dalam dunia seni, dia tidak pernah meletakkan harapan diberi pengiktirafan sebegini.

Fauziah mahu terus berbakti kepada industri seni.

"Saya terima panggilan daripada pihak istana memaklumkan pingat asal diterima ditukar pada 21 Jun lalu.

"Saya memang tidak pernah meletakkan harapan. Bila diberi gelaran ini ia merupakan satu tanggungjawab besar buat saya. Banyak lagi benda yang perlu saya lakukan.

"Apa pun saya bersyukur kerana dikurniakan anugerah ini ketika masih hidup," katanya ketika dihubungi mStar pada Selasa.

ARTIKEL BERKAITAN: Tahniah! Ahmad Nawab kini bergelar Tan Sri, Fauziah Nawi dan DJ Dave antara terima darjah kebesaran sempena Hari Keputeraan Agong

ARTIKEL BERKAITAN: Tahniah! Amy Search terima gelaran Datuk

Sementara itu, Fauziah berkata pengiktirafan ini juga memberikannya semangat untuk terus berjuang sebagai anak seni dan bukan hanya sebagai pelakon di hadapan kamera.

Malah, dia berazam untuk menyumbang sesuatu yang boleh memberikan manfaat kepada masyarakat.

"Sekarang ini saya kena fikir apa lagi perlu dilakukan untuk memberi semula kepada industri kita.

Apa pun saya bersyukur kerana dikurniakan anugerah ini ketika masih hidup

DATUK FAUZIAH NAWI

PELAKON

"Kalau tanpa gelaran ini pun saya akan terus berjuang dan menyumbangkan sesuatu yang boleh memberi manfaat," ujarnya.

Dalam masa sama, Fauziah mengakui kekok apabila dipanggil dengan gelaran Datuk.

"Segan pula bila orang mula panggil Datuk. Rasa tak biasa," jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Fauziah Nawi, artis terima pingat, Yang di-Pertuan Agong, gelaran Datuk artis, hiburan

Summary: <b>PENGIKTIRAFAN</b> ini juga memberikannya semangat untuk terus berjuang sebagai anak seni.


Dah lama cari teman hidup, Iqbal Zulkefli mahu lamar Inspektor Sheila jadi kekasih… “Lagi garang lagi saya suka”

HIDUP terlalu sunyi dan mahu berteman, usahawan sensasi Iqbal Zulkefli memberitahu dia terbuka hati untuk mengenali Inspektor Sheila dengan lebih rapat selepas tular mengenai pegawai polis berkenaan.

Kata Iqbal, 29, dia mengikuti perkongsian wanita itu di media sosial dan percaya di sebalik sifat garang yang selalu diperkatakan tentang Sheila, ada ciri-ciri kewanitaan yang membuatkan hatinya tertarik.

"Ya, saya sunyi sekarang ini. Memang tiada kekasih untuk ajak keluar bersama. Jadi tak salah kalau mencuba nasib untuk mencari teman hidup.

Iqbal mencuba nasib mahu jadi kekasih Sheila.

"Sejak nama dia jadi viral saya juga melihat perkongsiannya di media sosial. Saya jadi tertarik dengannya. Ramai yang bercakap tidak elok tentang dia, itu yang buat saya sedih.

"Saya sukakan wanita yang garang... lagi garang, lagilah saya suka. Namun saya juga percaya dia seorang yang manja," katanya kepada mStar.

Sebelum itu, Iqbal meninggalkan komen di Instagram mStar menerusi artikel Sheila mahu mencari pasangan hidup.

ARTIKEL BERKAITAN: “Siapa nak kahwin dengan saya?” - Inspektor Sheila cari calon suami di FB, netizen seram fikir nasib lelaki bertuah

ARTIKEL BERKAITAN: Dulu netizen benci, sekarang ramai jatuh cinta tengok lakonan Iqbal Zulkefli... “Orang dah nampak saya pandai berlakon”

Sheila atau S. Sheila Sharon, 35, secara terbuka memberi peluang buat mana-mana lelaki yang mahu menjadi kekasihnya tanpa meletakkan sebarang syarat.

Dalam hantaran tersebut, Iqbal menawarkan diri untuk bertemu dengan Sheila kerana sudah lama sunyi tanpa berteman.

Saya jadi tertarik dengannya. Ramai yang bercakap tidak elok tentang dia, itu yang buat saya sedih

IQBAL ZULKEFLI

USAHAWAN

Kata Iqbal, dia memerlukan seorang wanita seperti Sheila yang boleh menjaga dirinya selain mengubah menjadi seorang yang lebih baik.

"Saya perlukan seorang yang garang seperti dia supaya boleh marah jika saya nakal.

"Saya mahukan seorang wanita yang selalu berbisik di telinga saya. Alangkah bahagianya kalau menjadi teman Sheila dan dia siapkan kopi setiap pagi," ujarnya.

Iqbal mahukan wanita yang juga boleh menjaga anaknya.

Tambah Iqbal dia juga mahukan seorang wanita yang boleh memahami dirinya sebagai seorang usahawan selain dapat menyayangi dia dan anak angkatnya, Ziyad.

"Kalau bercakap tentang ciri-ciri idaman, saya mahukan wanita yang sederhana sahaja. Kalau boleh mahu wanita kampung, tapi takut pula tidak terbuka tentang dunia perniagaan sekarang ini.

"Apa yang paling penting wanita itu perlulah sayang saya dan anak," jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Iqbal Zulkefli, Inspektor Sheila, Iqbal Zulkefli cari kekasih, Inspektor Sheila viral, sensasi, hiburan

Summary: <b>IQBAL</b> memerlukan seorang wanita seperti Sheila yang boleh menjaga dirinya selain mengubah menjadi seorang yang lebih baik.

Iqbal terbuka untuk berkenalan dengan Sheila.


[V] Shuib tak boleh berdiam selepas anak-anak tanya, tuduhan rancang bunuh Siti Sarah melampau

PERTANYAAN daripada anak-anak membuatkan pelawak dan penyampai radio Suria FM iaitu Shuib nekad untuk mengambil tindakan terhadap individu yang menyebarkan fitnah terhadap dirinya dan keluarga.

Menurut Shuib atau Shahmira Muhamad, 39, pada awalnya dia enggan melayan fitnah kononnya dia terlibat dengan organisasi Freemason, namun mentalnya terganggu apabila nama arwah isteri iaitu Siti Sarah Raisuddin turut dikaitkan dalam perkara itu.

"Anak saya mula bertanya mengenai kematian ibu mereka, itu yang saya rasa melampau. Saya tak tahu nak jawab apa dekat mereka.

Anak-anak mula bertanya buat Shuib ambil tindakan.

"Mereka lurus... apa yang mereka nampak dan dengar itulah yang akan mereka cakap.

"Dituduh ahli Freemason saya tak layan tapi bila saya baca lagi ada sebut nama arwah Siti Sarah buatkan saya tak boleh diamkan diri lagi. Dia tuduh saya bunuh isteri saya," katanya.

Shuib berkongsi perkara itu dalam satu sesi sidang media yang diadakan di Kafe Bubblee Bee, Bandar Sri Permaisuri Cheras, Kuala Lumpur pada Selasa.

ARTIKEL BERKAITAN: Shuib akhirnya bersemuka, berpelukan dengan pemfitnah... Bakal ambil tindakan terhadap seorang lagi individu

ARTIKEL BERKAITAN: Shuib bakal bersemuka individu tuduh terlibat Freemason, cari seorang lagi pengguna media sosial... peguam akan ambil tindakan

Dalam sidang media itu, Shuib bertentang mata dengan salah seorang daripada dua individu penyebar fitnah iaitu Zuhairi Othman yang menuduhnya sebagai ahli organisasi Freemason.

Mengulas mengenai foto tular memaparkan dirinya bersama isteri, Watie menutup sebelah mata semasa mempromosikan barang kemas, Shuib menjelaskan aksi tersebut dilakukan secara spontan dan tidak menyedari akan menghangatkan lagi fitnah terhadap dirinya.

"Gambar tutup sebelah mata itu memang khilaf saya, masa itu photoshoot dan jurugambar minta saya tunjuk cincin. Saya tutup tanpa prejudis.

"Saya tak fikir pun, simbol apa saya tak tahu sebab saya bukan ahli Freemason," ujarnya.

Gambar tutup mata sebelah hangatkan lagi fitnah terhadap Shuib.

Pada Isnin lalu, Shuib meluahkan rasa bengang susulan dua individu membuat hantaran dan komen palsu kononnya dia ialah pengikut kumpulan Freemason.

Dua individu itu juga menyebut, Shuib sengaja membuat perancangan dengan pihak hospital sehingga menyebabkan kematian Sarah.

"Perkara ini boleh menimbulkan keraguan. Sebab saya sendiri yang melihat arwah meninggal dunia, saya yang mengangkat jenazah. Jadi penyebaran berita ini boleh timbulkan salah faham.

"Kalau ada bukti jom kita ke hospital untuk bercakap," tegasnya.

Untuk rekod, Sarah meninggal dunia akibat jangkitan Covid-19 di Hospital Canselor Tuanku Mukhriz UKM (HCTMUKM) pada 9 Ogos 2021.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shuib, penyampai radio Suria FM, Shuib tindakan undang-undang, hiburan, Freemason, netizen, Siti Sarah,

Summary: <b>SHUIB</b> mengakui mentalnya terganggu dengan tuduhan dilemparkan terhadapnya.

Shuib tak mahu anak terus menerus bertanya tentang tuduhan tidak berasas.


[V] Shuib akhirnya bersemuka, berpelukan dengan pemfitnah… Bakal ambil tindakan terhadap seorang lagi individu

SELEPAS bersemuka dan bertentang mata, penyampai radio Suria FM iaitu Shuib terbuka hati memaafkan individu bernama Zulhairi Abu Othman, 35, yang telah menyebarkan fitnah terhadap dirinya dan arwah isteri, Siti Sarah di media sosial, baru-baru ini.

Dalam pertemuan yang berlangsung di kafe Bubblee Bee, Bandar Sri Permaisuri, Cheras, Kuala Lumpur pada Selasa, Shuib atau Shahmira Muhamad, 39, turut mengingatkan Zulhairi supaya tidak lagi menyebarkan fitnah tentang dirinya dan keluarga.

"Sejak bercakap di telefon semalam (Isnin), saya juga sudah berlembut hati. Hari ini Zulhairi tampil dan memohon maaf.

Shuib dan Zuhairi bersemuka pada Selasa.

"Saya maafkan dia. Saya tahu dia seorang yang beradab kerana berani datang hari ini. Mungkin silap kerana berkongsi di media sosial sebelum ini," katanya dalam pertemuan tersebut.

Kedua-dua mereka juga dilihat berpelukan sebelum Shuib sendiri memohon maaf sekiranya sesi yang berlangsung bakal mengundang masalah lain buat Zulhairi.

Dalam pada itu, Shuib memberitahu dia sedang mengesan seorang lagi pengguna media sosial bernama John Dihani kerana telah menyebarkan fitnah tentang kematian isterinya itu.

ARTIKEL BERKAITAN: Shuib bakal bersemuka individu tuduh terlibat Freemason, cari seorang lagi pengguna media sosial... peguam akan ambil tindakan

ARTIKEL BERKAITAN: Shuib dah hilang sabar, mahu cari individu tuduhnya ahli Freemason

Shuib dengan nada tegas akan mengambil tindakan undang-undang terhadap individu berkenaan sebagai pengajaran agar perkara sama tidak berulang lagi.

"Biarlah peguam saya yang pergi berjumpa dia dahulu. Saya sudah bincang perkara ini boleh ambil tindakan dan saya akan saman sebagai satu bentuk pengajaran.

"Perkara ini nampak mudah tetapi ia melibatkan kematian isterinya. Tuduhan itu seolah-olah saya membunuh isteri sendiri. Kalau betul sila bersemuka dengan bukti.

Perkara ini nampak mudah tetapi ia melibatkan kematian isterinya. Tuduhan itu seolah-olah saya membunuh isteri sendiri. Kalau betul sila bersemuka dengan bukti

SHUIB

PELAWAK/PENYAMPAI RADIO

"Saya tegas dengan pendirian ini sebab saya tahu apa yang dikatakan semua tidak betul," ujarnya.

Pada Isnin lalu, Shuib berkongsi dua paparan pengguna media sosial yang menyebarkan fitnah kononnya dia terlibat dengan dengan ikutan Freemason.

Dua individu itu juga menyebut, Shuib sengaja membuat perancangan dengan pihak hospital sehingga menyebabkan kematian Sarah.

Shuib bakal ambil tindakan saman terhadap seorang pengguna media sosial.

"Perkara ini boleh menimbulkan keraguan. Sebab saya sendiri yang melihat arwah meninggal dunia, saya yang mengangkat jenazah. Jadi penyebaran berita ini boleh timbulkan salah faham.

"Kalau ada bukti jom kita ke hospital untuk bercakap," tegasnya.

Untuk rekod Sarah meninggal dunia akibat jangkitan Covid-19 di Hospital Canselor Tuanku Mukhriz UKM (HCTMUKM) pada 9 Ogos 2021.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Summary: <b>SHUIB</b> sendiri memohon maaf sekiranya sesi yang berlangsung bakal mengundang masalah lain buat Zuhairi.


Terhibur tengok Abby Abadi dan Norman buat parodi ‘Perempuan Itu’, tapi netizen pula sibuk ungkit kisah lama

GELAGAT pelakon Abby Abadi menghasilkan video parodi bersama suaminya iaitu aktor Norman Hakim menarik perhatian netizen di aplikasi TikTok.

Menerusi video yang dimuat naik pada Isnin, Abby bersama Norman melakonkan satu babak dalam drama Perempuan Itu yang baru berakhir tayangannya di aplikasi Tonton.

Dalam video tersebut juga dapat dilihat Abby dan Norman sakan bergurau sambil menghayati dialog berkenaan.

Masing-masing fokus dengan watak yang dibawa.

Kata Abby, selepas lama meninggalkan dunia lakonan, agak sukar untuk dia menghayati dialog yang serius.

"Dah lama tak shooting, dialog-dialog beremosi ini payah dan nak disampaikan. Lepas itu kita macam dah tak boleh nak serius dah la.

"Banyak main sekarang! Macam mana nak berlakon serius lagi selepas ini. Apa-apa pun semoga terhibur," katanya.

ARTIKEL BERKAITAN: Netizen ungkit kes cerai Abby Abadi dan Norman Hakim, kecoh juga... Terkenang kisah ‘serang’ set penggambaran

ARTIKEL BERKAITAN: Abby Abadi dah tak marah Norman Hakim cuma masih geram... Meriah sambut birthday bersama keluarga besar

Menjengah ke ruangan komen, rata-rata warganet terhibur dengan gelagat Abby dan Norman malah ada juga mengimbau kemelut rumah tangga pasangan itu sebelum ini.

"Teringat masa Abby serang dekat lokasi, macam imbau balik.

"Dia orang buat throwback pula. Babak ini pernah berlakukan... Masa Norman kantoi.

"Mungkin lepas ini boleh berlakon bertiga pula," tulis netizen.

Netizen imbau kenangan rumah tangga Abby dan Norman.

Menjawab komen netizen itu, Abby meminta mereka tidak membuat andaian sendiri tentang kejadian yang berlaku melibatkan rumah tangganya bersama Norman sebelum ini.

Kata Abby, ketika itu dia sekadar ingin bertemu dengan Norman dan bukan tujuan menyerang aktor berkenaan.

"Tak ada serang pun, pergi jumpa saja. Kalau serang bawa parang. Betulkan kenyataan itu. Fitnah buat saya.

"Kenapa mesti lebih tahu dari saya? Saya tak maafkan... tanggunglah," ujarnya.

Abby, Faizal, Norman dan Memey kini menjadi kawan baik.

Untuk rekod, Abby dan Norman berkahwin pada 2002 namun pasangan itu bercerai pada 2009.

Mereka dikurniakan tiga anak cahaya mata iaitu Mohamed Danish Hakim, Marissa Dania Hakim, dan Danisha Hakim.

Abby kemudiannya bertemu jodoh dengan Muhammad Faizal Zakaria pada Ogos 2015 manakala Norman pula berkahwin kali kedua dengan pelakon Memey Suhaiza pada September 2011 dan dikurniakan tiga orang cahaya mata.

Meskipun pernah melalui episod gelap dalam rumah tangga, namun kini Norman dan Abby kekal bersahabat baik malah menjaga silaturahim dengan Memey.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Abby Abadi, Norman Hakim, serang set, hiburan, Memey Suhaiza

Summary: <b>AKSI</b> Abby dan Norman tiru dialog drama Perempuan Itu buat netizen terhibur.

Netizen kembali terkenang kemelut rumah tangga Abby dan Norman.


“Aku pergi tempat shooting naik basikal?” - Didie Alias ditawar RM500, tegas bab bayaran elak kena buli

PELAKON Didie Alias mendedahkan pernah ditawarkan bayaran sebanyak RM500 sebagai aktres undangan untuk sehari penggambaran bagi sebuah drama.

Didie atau Nur Fadzilah Ali, 52, berkata, harga tersebut disifatkan sebagai tidak masuk akal kerana ia merupakan bayaran ketika di awal pembabitannya dalam dunia lakonan pada awal 1990-an.

"Saya pernah menerima tawaran jadi pelakon undangan untuk satu hari penggambaran dengan bayaran RM500.

"Tak ada lagi harga macam itu pada zaman sekarang... RM500 itu zaman kami 30 tahun lalu, takkanlah mereka nak kekal bayaran itu sampai sekarang," katanya kepada mStar.

Didie berkongsi pengalaman dalam dunia hiburan.

Enggan dibuli oleh mana-mana produksi, Didie berkata, dia biasanya akan menolak sebarang tawaran dengan harga rendah dan akan menetapkan harga mengikut kadar semasa.

Kata Didie, dia bukan bersifat 'demand' tetapi setiap kali penggambaran banyak keperluan yang disediakan sendiri seperti pakaian, jurusolek termasuk kos pengangkutan ke lokasi.

ARTIKEL BERKAITAN: [V] Berkat jaga Ridzuan Hashim, anak Didie Alias dapat tajaan kenduri kahwin setengah juta... bakal sarung sut milik arwah bapa

ARTIKEL BERKAITAN: Air mata Dhanial mengalir selepas bergelar suami, Didie Alias dapat menantu perempuan pertama

"Bab ini saya memang tegas, kalau mahu saya berlakon ikut harga saya. Kalau tak mahu, terpulang.

"Ramai tidak faham artis datang ke set bukan dengan tangan kosong tapi bawa pakaian sendiri, jurusolek sebab nak dapat solekan ikut karakter dan itu semua kos.

RM500 itu zaman kami 30 tahun lalu, takkanlah mereka nak kekal bayaran itu sampai sekarang?

DIDIE ALIAS

PELAKON

"Habis tu kau ingat aku pergi tempat shooting naik basikal? Tak perlu isi minyak?," soalnya.

Bagaimanapun, pelakon drama The Maid itu tidak menafikan mungkin terdapat segelintir artis veteran terpaksa menerima bayaran rendah bagi kelangsungan hidup mereka.

Bagi Didie, dia bernasib baik kerana tidak hanya bergantung kepada bidang lakonan dan mempunyai bisnes sendiri untuk menjana pendapatan tambahan.

Didie sentiasa memberikan komitmen terbaik dalam lakonan.

"Macam saya, saya tidak fokus sepenuhnya kepada bidang lakonan kerana saya juga mempunyai bisnes sendiri.

"Mungkin ada pelakon-pelakon veteran ini kerjanya hanya tertumpu pada satu bidang. Kita tidak boleh salahkan mereka kerana mungkin mereka memerlukan.

"Itu yang berlaku pada segelintir artis kita. Kadang-kadang kalau tak mahu ambil job murah, nanti tak ada duit nak makan. Tak ada duit nak bayar komitmen," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Didie Alias pernah diberi tawaran bayaran rendah, Didie Alias, Artis dibayar murah, Gosip artis, Hiburan

Summary: <b>DIDIE</b> tidak akan menerima tawaran harga rendah dan menetapkan nilai bayarannya sendiri.

Didie mahu bayaran diterima biarlah setimpal.


Angkat kisah tradisi penggal kepala kaum Iban, filem 'Headhunter' boleh jadi bahan pendidikan generasi baharu

TRADISI memburu kepala cukup sinonim dalam kalangan kaum Iban yang dianggap sebagai satu budaya membuktikan kepahlawanan seorang lelaki.

Mengangkat tradisi, adat dan kepercayaan yang pernah wujud sebelum ini, pengarah Badd Badrul menceritkannya semula dalam sebuah karya fiksyen berjudul Headhunter.

Menurut Badd, karya dengan latar belakang abad ke-18 ini juga menggambarkan kepahlawanan kaum Iban apabila seorang lelaki berani kepalanya sendiri dipenggal.

Anding menjadi teraju utama dama Headhunter.

"Pahlawan Iban sejati bukan sahaja yang memenggal kepala tetapi sanggup kepalanya dipenggal, ini merupakan tagline untuk filem ini.

"Saya menghasilkan naskhah ini dalam bentuk fiksyen tetapi apa yang ingin disampaikan adalah tentang sejarah atau adat tradisi yang telah sebati dalam masyarakat Iban," katanya.

Bukan sekadar naskah untuk hiburan, Badd juga mahu filem ini menjadi bahan pendidikan buat generasi kini yang tidak lagi terdedah dengan budaya sebegitu.

ARTIKEL BERKAITAN: Angkat beberapa watak popular filem Mamat Khalid dalam ‘Sue-On’, Awie bukan tumpang populariti tapi sudah minta izin

ARTIKEL BERKAITAN: Adi Putra dapat ilham ketika di Madinah, kutipan filem ‘Syaaban’ masuk tabung badan kebajikan

Justeru dalam penghasilan filem ini, Badd mendapat kerjasama pelbagai pihak termasuk susunan bahasa bagi memastikan ia memberi gambaran sebenar tentang sejarah tradisi suku kaum Iban ini.

"Besar harapan saya pengisian di dalam Headhunter dapat ditonton sekaligus dikenali dan difahami oleh generasi masa kini tentang budaya serta adat tradisi kaum terdahulu sebelum kita.

"Naskhah ini bukan hanya bergantung kepada latar belakang tradisi Headhunter atau pemburu kepala itu semata-mata. Sebaliknya ia dipenuhi dengan pengembaraan, aksi, suspen dan pembalasan yang diselitkan bersama kisah asmara dan setiakawan yang sangat tinggi," ujarnya.

Kisah tradisi kaum Iban menjadi paparan dalam Headhunter.

Headhunter memaparkan kisah empat orang sahabat iaitu Anang, Lebor, Untai dan Siah yang membesar bersama dan melalui pelbagai pengalaman hidup sejak kecil.

Anang (lakonan Anding Indrwani) bagaimanapun mempunyai jalan cerita tersendiri apabila bapanya mati dibunuh dan ia menjadi titik tolak semangat untuk dia membalas dendam.

Cabaran buat mereka bermula apabila perlu menjalani misi nyayau iaitu memburu kepada apabila mereka sudah meningkat dewasa sebagai salah satu syarat menjadi pahlawan Iban.

Selain Anding filem ini turut dibintangi oleh Chacha Maembong, Ebi Kornelis, Ahya Rosli dan Zulaika Zahari.

Filem yang pernah memenangi Anugerah Khas Juri Festival Filem Malaysia ke-31 ini boleh disaksikan di aplikasi Prime Video bermula 29 Jun lalu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Filem Headhunter, wayang, Prime Video, kaum Iban, filem Malaysia, Anding Indrwani

Summary: <b>FILEM</b> ini boleh menjadi bahan pendidikan buat generasi kini yang tidak lagi terdedah dengan budaya penggal kepala.

Heanhunter kini boleh ditonton di Prime Movie.


Rakan ‘pecah lubang’ Lee Junho dan Yoona bercinta, pihak pengurusan mahu siasat

PELAKON Lee Junho dikhabarkan sedang hangat menjalinkan hubungan cinta dengan anggota kumpulan Girls Generation iaitu Yoona.

Memetik laporan Koreaboo khabar angin itu mula tersebar apabila orang terdekat mereka sendiri berkongsi berita itu kepada umum.

Malah pasangan berkenaan dikatakan sudah menjalinkan hubungan sebelum berlakon bersama menerusi drama King The Land yang sedang disiarkan di televisyen ketika ini.

Rakan terdekat dedah hubunagn Junho dan Yoona.

Bukan itu sahaja, hubungan mereka juga didakwa telah terjalin sebelum drama itu lagi.

"Orang dalam industri yang mendedahkan bukti Junho dan Yoona sedang bercinta. Mereka bercinta sebelum jalani penggambaran King The Land.

ARTIKEL BERKAITAN: Wajah tak natural, Yoona Girls Generation didakwa buat pembedahan plastik

ARTIKEL BERKAITAN: Yoona Girl's Generation bimbang akaun IG cuba digodam buat kali kedua

"Kedua-dua mereka memilih darma berkenaan atas sebab itu," katanya.

Sementara itu, pihak pengurusan mereka mengakui terkejut dengan khabar tersebut sekali gus akan menyiasat tentang perkara itu.

"Ini kali pertama kami mendengar khabar angin mereka dan kami sedang menelitinya," kongsinya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Junho, Yoona, King The Land, hiburan, Yoona dan Junho bercinta.

Summary: <b>JUNHO </b> dan YoonA dikhabarkan sedang hangat bercinta.

Yoona dan Junho dikatakan telah lama menjalinkan hubungan cinta.


Rendy Kjaernett mengaku curang dengan adik Raffi Ahmad, cacah tatu buat ’ubat’ lepas rindu

SELEPAS beberapa minggu menjadi perhatian ramai, pelakon Rendy Kjaernett akhirnya mengaku pernah curang dan bermain cinta dengan adik kepada Raffi Ahmad.

Randy berkata hubungannya dengan Syahnaz Sadiqah pada awalnya bermula sebagai seorang sahabat untuk berkongsi masalah namun akhirnya mereka berdua menyimpan perasaan antara satu sama lain.

Dakwa Randy, dia pernah cuba untuk menamatkan skandal tersebut kerana mahu menjaga hubungan dengan isteri iaitu Lady Nayoan.

Randy bersama isteri dan dua anak mereka.

"Tiada apa yang hendak disangkal. Semuanya berlaku kerana sikap saya sendiri.

"Saya sempat fikir untuk tamatkan hubungan itu tapi susah untuk berpatah balik. Saya sudah terlanjur cinta dan ada perasaan terhadapnya," katanya ketika muncul dalam siaran podcast.

ARTIKEL BERKAITAN: Nama adik Raffi Ahmad jadi bualan, dituduh perampas suami orang

Dalam pada itu, Randy mengakui ukiran tatu pada bahagian belakang badannya adalah wajah Syahnaz seperti mana didedahkan oleh isterinya sebelum ini.

"Saya sudah ada perasaan pada dia... daripada saya ambil dadah lebih baik buat tatu sebagai ubat," jelasnya.

Isteri Randy mendedahkan perbuatan curang suaminya sehingga sanggup mencacah tatu wajah Syahnaz.

Perselingkuhan Rendy sebelum ini hangat diperkatakan apabila isterinya sendiri mendedahkan hal tersebut kepada umum.

Rendy dan Syahnaz bagaimanapun mengambil langkah berdiam diri meskipun pelbagai bukti hubungan mereka mula didedahkan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Rendy Kjaernett, Syahnaz Sadiqah, isteri Rendy Kjaernett, adik Raffi Ahmad, Rendy Kjaernett curang, pelakon Indonesia

Summary: <b>RENDY</b> dan Syahnaz Sadiqah masing-masing sudah mempunyai pasangan.

Rendy mengakui pernah menyimpan perasaan terhadap Syahnaz.


Shuib bakal bersemuka individu tuduh terlibat Freemason, cari seorang lagi pengguna media sosial... peguam akan ambil tindakan

PELAWAK dan penyampai radio Suria FM Shuib sedang menjejak seorang lagi pengguna media sosial yang membuat hantaran jelik dan fitnah terhadap dirinya.

Shuib atau Shahmira Muhamad, 39, berkata, dia sudah cuba menghubungi individu berkenaan namun komen dan mesej yang ditinggalkan tidak dijawab.

Pelawak itu turut bertegas agar individu berkenaan segera tampil sebelum tindakan undang-undang diambil terhadapnya.

Salah seorang individu yang dicari Shuib.

"Yang nombor dua ini (individu kedua) saya rasa apa yang dia kongsi dan komen itu terlalu melampau. Saya tidak pernah jumpa dia, kenapa tulis macam itu?

"Kalau ada bukti, silakan jumpa depan-depan," katanya.

Shuib berkongsi mengenai perkara tersebut dalam sebuah video yang dimuat naik di Instastory miliknya pada petang Isnin.

ARTIKEL BERKAITAN: Shuib dah hilang sabar, mahu cari individu tuduhnya ahli Freemason

ARTIKEL BERKAITAN: Patut hiburkan tetamu di majlis nikah tapi Shuib tak beri izin, ramai puji suara lunak Watie Hanifiah

Individu berkenaan menimbulkan kemarahan Shuib apabila membalas salah satu komen ditinggalkan pengguna media sosial lain dengan melahirkan rasa kasihan terhadap Siti Sarah yang didakwa menjadi mangsa.

Sebelum ini, Shuib ada berkongsi paparan pengguna media sosial yang bercakap buruk tentang dirinya termasuk mengaitkan kematian isterinya iaitu Allahyarham Siti Sarah Raisuddin sebagai satu perkara dirancang dan ada kaitan dengan sebuah organisasi F dipercayai Freemason.

Menerusi hantaran berkenaan, individu tersebut mendakwa Siti Sarah ditidurkan secara paksa kerana Shuib ingin membuktikan pada ibu mengandung tentang risiko tidak mengambil vaksin.

Selama ini saya banyak berdiam diri di sosial media, namun saya dihentam dan diperli. Saya sendiri tertanya apa salah saya kepada anda semua

SHUIB

PELAWAK/PENYAMPAI RADIO

Dalam pada itu, Shuib memberitahu dia sudah pun menghubungi individu tersebut dan akan bersemuka dengannya dalam satu pertemuan pada Selasa (esok).

Shuib turut meluahkan rasa kesal apabila ada pihak mudah menuduh sekaligus menyebar fitnah tentang dirinya.

Shuib kesal kisah peribadi menjadi bahan fitnah.

"Selama ini saya banyak berdiam diri di sosial media, namun saya dihentam dan diperli. Saya sendiri tertanya apa salah saya kepada anda semua.

"Memang sedih sebab saya tak kacau atau buat apa-apa pun. Kalau saya ada buat salah saya minta maaf," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Summary: <b>SHUIB</b> turut meluahkan rasa kesal apabila ada pihak mudah menuduh sekaligus menyebar fitnah tentang dirinya.

Shuib minta penyebar fitnah tampil bersemuka.


Ini 23 lokasi pelancongan terbaik Asia untuk dilawati sepanjang 2023! KL, Sarawak pun tersenarai

ADAKAH anda sedang mencari destinasi pelancongan terbaik di Asia untuk dilawati sepanjang tahun 2023?

Berikut adalah senarai lokasi yang wajib anda lawati sama ada secara solo atau bersama orang tersayang.

1. Ladakh, India

Lokasi menarik: Lembah Zanskar, Tasik Pangong dan Bukit Magnetic.

Panorama alam yang indah bagai lukisan di Ladakh.

2. Bali, Indonesia

Lokasi menarik: Hutan Monyet Ubud, Kuil Tanah Lot, Bali Safari dan Taman Marin.

3. Nuwara Eliya, Sri Lanka

Lokasi menarik: Air terjun Lover's Leap, Tasik Gregory dan Victoria Peak.

4. Paro, Bhutan

Lokasi menarik: Muzium Kebangsaan Bhutan, Kichu Lhakhang dan Rinpung Dzong.

5. Pokhara, Nepal

Lokasi menarik: Air terjun Davis, Gua Mahendra dan Tasik Phewa.

Keindahan pergunungan salji di Nepal.

6. Sarawak, Malaysia

Lokasi menarik: Gunung Mulu, Muzium Kucing dan Taman Negara Gunung Mulu.

7. Luang Prabang, Laos

Lokasi menarik: Gunung Phousi, Istana Diraja dan Wat Xieng Thong,

8. Seoul, Korea Selatan

Lokasi menarik: Menara N Seoul, Kampung Bukchon Hanok dan Myeong-Dong.

9. Tokyo, Jepun

Lokasi menarik: Odaiba, Tokyo Skytree dan Meiji Jingu.

Jepun merupakan destinasi yang tidak asing lagi dalam kalangan rakyat Malaysia.

10. Beijing, China

Lokasi menarik: Tembok Besar China, The Palace Museum dan Temple of Heaven.

11. Kuala Lumpur, Malaysia

Lokasi menarik: Menara Berkembar Petronas, Batu Caves, Bukit Bintang.

12. Singapura

Lokasi menarik: Sentosa Island, Gardens by the Bay, dan Universal Studios Singapore.

13. Bangkok, Thailand

Lokasi menarik: The Grand Palace, Temple Of The Emerald Palace dan Wat Arun Ratchawararam.

14. Pulau Boracay, Filipina

Lokasi menarik: White Beach dan Diniwid Beach Road.

Laut biru menjadi tarikan utama di Boracay.

15. Siem Reap, Kemboja

Lokasi menarik: Angkor Wat Bayon dan Angkor Thom.

16. Hong Kong, China

Lokasi menarik: Hong Kong Disneyland, Victoria Peak, Ocean Park, Temple Street Night Market dan Tian Tan Buddha Statue.

17. Hanoi, Vietnam

Lokasi menarik: Ho Chi Minh Mausoleum, Menara Thap Ruap, kuil Quan Su Chua Tran Quoc, Museum of Vietnamese History dan Hanoi Opera House.

18. Taipei, Taiwan

Lokasi menarik: Taipei 101, Taman Negara Yangmingshan, Kuil Lungshan dan National Palace Museum.

19. Ulan Bator, Mongolia

Lokasi menarik: Tasik Khuvsgul, Taman Negara Terelj, Taman Negara Altai Tavan Bogd dan Lembah Orkhon.

Landskap alam di Mongolia yang menggamit kehadiran pelancong.

20. Yangon, Myanmar

Lokasi menarik: Shwedagon Pagoda, Chaukhtatgyi Buddha, Makam Perang Taukkyan War, Sule Pagoda dan Musmeah Yeshua Synagogue.

21. Chiang Mai, Thailand

Lokasi Menarik: Wat Phrathat Doi Suthep, Wat Chedi Luang, Gold Temple dan Doi Suthep.

22. Ho Chi Minh City, Vietnam

Lokasi Menarik: Terowong Cu Chi, Pasar Ben Thanh dan Independence Palace.

23. Male, Maldives

Lokasi Menarik: Hukuru Miskiy, National Museum, Villingili dan Atolls of the Maldives. - Travel Triangle.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

destinasi pelancongan Asia, melancong 2023, melawat Kuala Lumpur, menarik Sarawak, pelancongan

Summary: <b>KUALA</b> Lumpur dan Sarawak turut tersenarai dalam 23 lokasi terbaik untuk dilawati di Asia sepanjang tahun ini.

Panorama memukau Kuala Lumpur menjadikannya salah satu tarikan wajib dilawati di Asia.


Jangan lupa pekena cendol padu jika ke Perak... selain resipi asli ibu mentua, tauke sado pun jadi tarikan

CUACA panas di negara kita menyebabkan hidangan pencuci mulut seperti cendol sering menjadi pilihan ramai.

Jika anda berada di sekitar Perak, jangan lupa berkunjung ke salah satu daripada empat cawangan Abe Cendol Warisan yang terletak di Felcra Changkat Lada, Sungai Ranggam, Kampung Gajah dan Padang Speedy.

Menurut pengasasnya, Mohamad Amir Syakirin Mohamed Napi, 30, dia sebelum ini pernah bekerja sebagai pemandu lori sebelum mula mengusahakan perniagaan cendol pada 2019.

"Saya berasal dari Kubang Kerian, Kelantan. Kemudian berhijrah untuk bekerja di Kuala Lumpur pada 2013. Sebelum ini saya bekerja sebagai pemandu lori untuk Jakel.

Amir menghasilkan video TikTok untuk membuat hebahan mengenai gerai cendolnya,

"Kemudian saya tak ada kerja. Kebetulan mak mentua ajak berniaga di Perak. Jadi bermulalah Abe Cendol Warisan pada 2019. Saya belajar buat cendol dengan mak mentua.

"Dulu mak mentua pun berniaga cendol di pasar malam dan pasar pagi. Tapi dah 10 tahun dia berhenti. Sekarang saya yang teruskan, sebab itu saya namakan perniagaan ini sebagai Abe Cendol Warisan," ujarnya.

Senang disapa Amir, dia yang mendirikan rumah tangga pada 2015 mengakui agak kekok untuk berniaga cendol memandangkan tidak mempunyai sebarang pengalaman dalam bidang itu.

Kini, Amir bersyukur apabila rezeki berpihak kepadanya, membuatkan dia bersemangat untuk terus mengembangkan perniagaan itu bersama isterinya.

Salah sebuah gerai Amir yang turut menawarkan cakoi panas untuk dinikmati bersama cendol.

"Dulu masa awal-awal memang susah nak biasakan diri. Sebab saya tak pernah berniaga, langsung tak ada pengalaman.

"Tapi Alhamdulillah, sekarang saya dah ada HQ, saya sewa kedai untuk proses cendol. Buat masa sekarang dah ada tiga cawangan. Terbaharu saya buka di Padang Speedy, di Teluk Intan pada minggu lepas," ujar Amir yang dibantu beberapa pekerja untuk menguruskan kesemua gerai miliknya.

Baru-baru ini, bapa kepada seorang cahaya mata itu juga ada berkongsi video, memaparkan dia sedang membuat hebahan mengenai cawangan terbaharu Abe Cendol Warisan menerusi aplikasi TikTok.

Selain menyatakan sokongan padu buat Amir atas perniagaan yang diusahakan, segelintir netizen juga turut berjenaka kerana tertarik dengan rupa paras serta tubuhnya yang sado.

Amir mula berniaga cendol sejak tahun 2019.

"Aku nak beli tuan cendol. Tak kira berebut pun berebut la kali ni.

"Datang nak minta autograph boleh tak bang?

"Beli cendol, dapat bang sekali tak?" soal beberapa netizen dalam nada bergurau.

Menurut Amir, dia sudah sembilan tahun berjinak-jinak dalam bidang fitness namun mula menumpukan sepenuh fokus terhadap bidang itu pada dua tahun lalu

Bagi yang mahu mencuba, cendol di gerai itu dijual pada harga RM4 secawan, manakala sebungkus cendol pula dijual pada harga RM6.

Selain cendol, pelanggan yang hadir ke gerainya juga boleh mencuba snek lain seperti cakoi panas, kuih-muih dan keropok lekor.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Abe Cendol Warisan, cendol Perak, cendol sedap, makan sedap Perak, pencuci mulut

Summary: <b>AMIR</b> mula berniaga cendol pada tahun 2019 selepas mendapat tunjuk ajar ibu mentuanya.

Amir mula berniaga cendol pada 2019 selepas mendapat tunjuk ajar ibu mentuanya.


Pasar malam moden makin popular... tarikan macam taman tema, boleh makan-makan lepas naik jet coaster!

SEBUT sahaja mengenai destinasi pelancongan di Indonesia, kita pastinya terbayang akan keindahan Bali atau kemeriahan kota Jakarta.

Namun tahukah anda, lokasi seperti Jawa Tengah juga memiliki tarikan yang tidak kurang hebatnya.

Jika berkesempatan ke sana, jangan lupa untuk singgah ke pusat rekreasi berkonsepkan pasar malam iaitu Munggur Park Klaten yang semakin popular dalam kalangan masyarakat di sana.

Munggur Park Klaten merupakan pusat rekreasi yang dilengkapi tarikan ala taman tema, sesuai untuk anda yang merindukan suasana pasar malam.

Lokasi ini mampu menarik sehingga seribu pengunjung pada hujung minggu. Foto: Instagram @munggurpark.klaten.

Pengurus Besar Munggur Park Klaten, Ovick Raharja berkata, ia bukan sekadar pasar malam biasa, namun turut dilengkapi dengan banyak tarikan termasuklah aneka permainan buat pengunjungnya.

"Berbeza dengan pasar malam yang berpindah-pindah tempat, Munggur Park Klaten ini dibina atas tapak tetap.

"Nama Munggur berasal dari nama pohon munggur yang dahulunya banyak tumbuh di kawasan tersebut.

"Tapi sekarang sudah tidak disebut daerah Munggur lagi, jadi itu sebutan orang lama-lama," ujarnya.

Rumah hantu dan taman arnab turut menjadi tarikan di taman tema ini. Foto: Instagram @munggurpark.klaten.

Taman rekreasi berkonsepkan pasar malam ini berdiri di atas tapak seluas sekitar 5,000 meter persegi dan baru sahaja dibuka pada 23 April tahun lalu.

Dalam tempoh singkat, lokasi itu berjaya menarik minat orang ramai sehingga menerima 1,000 pengunjung pada hujung minggu dan sekitar 300 hingga 400 pengunjung pada hari bekerja.

Antara tarikan yang digilai ramai adalah jet coaster, kereta mini, gajah terbang, taman arnab rumah belon, taman Cappadocia, trampolin, dan rumah hantu.

Selain itu, Taman Munggur Klaten juga dilengkapi dengan kemudahan seperti surau tandas, kawasan parkir, gazebo, dan medan selera untuk pengunjung menikmati pelbagai hidangan yang enak. - Kompas.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Munggur Park Klaten, pasar malam moden, bercuti di Indonesia, menarik Indonesia

Summary: <b>DESTINASI</b> pelancongan di Jawa Tengah ini baru sahaja dibuka pada April tahun lepas.

Destinasi pelancongan di Jawa Tengah ini baru sahaja dibuka pada April tahun lepas. Foto: Instagram @munggurpark.klaten.


Boleh hilang ‘ribut jiwa’, jom santai-santai di Sabak Bernam nikmati makanan kampung... Ini 6 kedai anda wajib singgah!

SABAK Bernam merupakan sebuah daerah di Selangor yang terkenal dengan persekitaran semula jadi dan kaya dengan warisan pertanian atau agro pelancongan.

Sambil menikmati panorama hijau di Sabak Bernam, jangan lupa untuk mencuba beberapa restoran serta warung yang menyajikan pelbagai menu menarik di sana.

Berikut enam lokasi pilihan yang boleh anda cuba jika berkunjung ke Sabak Bernam

1. Ah Ma House

Ah Ma House, juga dikenali sebagai 'rumah nenek' iaitu kedai yang terletak di pinggir Sekinchan. Menawarkan suasana unik penuh nostalgia untuk pengunjung.

Ia dipenuhi dengan perabot serta peralatan vintaj dan tradisional yang merupakan artifak sebenar sejak tahun 50-an.

Kuih kapit merupakan antara kuih popular di Ah Ma House.

Kedai ini menawarkan kuih kapit asli bersama dengan kuih tradisional Malaysia yang lain, biskut dan pencuci mulut

2. Restoran Nam Tai, Sungai Besar

Sabak Bernam menawarkan pelbagai hidangan tempatan dan antarabangsa untuk dicuba selepas seharian bersiar-siar.

Restoran Nam Tai merupakan kopitiam legenda yang telah beroperasi selama beberapa dekad.

Ia menyajikan sarapan pagi seperti roti goreng, nasi lemak dan banyak lagi.

Antara menu yang ditawarkan di Restoran Nam Tai.

Dengan estetika kopitiam Malaysia di zaman 50-an, tempat ini perlu dikunjungi!

3. Warung Pisang Goreng Tebuk Pulai, Sungai Besar

Warung ini menyajikan pelbagai kuih tradisional dan snek untuk anda rasai pengalaman budaya tempatan.

Antara makanan terkenal yang dijual termasuk pisang goreng, kuih kemboja, dan hidangan istimewa Jawa, punten nasi sambal bilis.

4. Yu Yu Ice, Pekan Sabak Bernam

Jangan lupa singgah ke Yu Yu Ice untuk menghilangkan dahaga dengan menikmati pilihan ais kisar halus dengan pelbagai perisa!

Banyak makanan yang boleh anda cuba di Warung Pisang Goreng Tebuk Pulai.

Terletak di Pekan Sabak Bernam, gerai ini beroperasi lebih sedekad dan anda boleh memilih perisa seperti nenas, asam boi, jagung dan kacang merah untuk menyejukkan badan pada hari yang panas.

5. Villa Chee Sekinchan

Ia merupakan sebuah resort terpencil yang terletak di tengah-tengah sawah padi yang indah.

Para tetamu juga boleh menggunakan kemudahan resort, seperti kolam renang, jungle gym, dan restoran di lokasi ini iaitu Seafood D'Bendang yang menyajikan makanan laut segar.

Jangan lupa untuk mencuba ais kisar halus di Yu Yu Ice.

6. Galeri Padi Sekinchan

Lokasi ini memberi peluang untuk anda mempelajari sejarah dan budaya pertanian padi di bandar ini.

Di penghujung lawatan, pengunjung boleh membeli beras dan snek tempatan di kedai mereka.

Paling menarik, para pengunjung juga wajib mencuba cendol beras perang mereka yang menyegarkan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

makan Sabak Bernam, melancong Sabak Bernam, Sekinchan, port makan Sabak Bernam

Summary: <b>SABAK</b> Bernam kaya dengan panorama mendamaikan jiwa dan pelbagai menu menarik untuk dicuba.

Ah Ma House menampilkan suasana yang unik untuk pengunjung.


Bukan setakat kopi ‘kaw’ dan sedap, pemandangan pun memukau... Kedai espresso tepi sawah ini patut masuk dalam itinerari

PEMINAT kopi biasanya sanggup menjelajah ke segenap penjuru alam demi mencari minuman kegemaran mereka.

Tidak cukup dengan kedai kopi di Malaysia, mereka yang berkemampuan turut meneruskan pencarian itu setiap kali melancong ke luar negara.

Jika anda berkesempatan berkunjung ke Indonesia, jangan lupa untuk lawati sebuah kedai kopi unik yang digelar sebagai Titik Nol Ngopi.

Selain keenakan seleksi kopi yang ditawarkan, konsep kedai ini juga berbeza dengan peniaga lain yang terdapat di seluruh dunia.

Pelanggan bersantai di tepi sawah padi sambil menikmati kopi kegemaran masing-masing.

Tarikan uniknya adalah kedai kopi ini "diangkut" dengan motosikal dan peniaga akan berdiri di tepi sawah untuk menyambut pelanggannya.

“Konsep perniagaannya seperti kedai kopi biasa di kampung, tetapi kami bawa dengan motosikal dan hanya pada waktu tertentu sahaja,” kata pemilik Titik Nol Ngopi, Elarissa Hilman Mujtaba kepada Kompas.

Kedai kopi yang mula beroperasi sejak 1 Oktober 2021 ini terletak di Sawah Rojo, Jegong, Desa Jambangan, Kecamatan Dampit, Kabupaten Malang, Jawa Timur.

Konsep unik kedai kopi tepi sawah ini membuatkan ia popular dalam kalangan warga Indonesia.

Untuk akses ke lokasi itu, Elarissa memberi nasihat agar anda mengikut navigasi yang tersedia menerusi Google Map kerana ia lebih mudah untuk ditemui.

Walaupun kedai itu boleh bertukar-tukar lokasi kerana konsepnya yang sama seperti trak makanan, Titik Nol Ngopi masih mengekalkan lokasi yang sama buat masa ini.

Tarikan Titik Nol Ngopi bukan sahaja terletak pada minuman yang ditawarkan, malah pelanggan juga boleh bersantai-santai sambil menikmati panorama sawah padi yang terbentang luas.

Untuk melihat foto serta video di sekitar Titik Nol Ngopi, jangan lupa lawati laman Instagram rasmi mereka.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kedai kopi unik, kedai kopi Indonesia, penggemar kopi

Summary: <b>JANGAN</b> lupa kunjungi kedai kopi unik ini sekiranya anda melancong ke Indonesia.

Jangan lupa kunjungi kedai kopi unik ini sekiranya anda melancong ke Indonesia.


Bagaikan syurga tepi laut, Parkroyal Resort Langkawi mula dibuka 15 Februari depan

PARKROYAL Langkawi Resort yang disifatkan seperti syurga tepi laut bakal membuka pintunya untuk para pelancong pada 15 Februari ini.

Terletak berhampiran Lapangan Terbang Antarabangsa Langkawi, resort tersebut merupakan destinasi ideal percutian tepi laut yang mewah, romantik serta sesuai untuk seisi keluarga.

Berikut kami kongsikan beberapa tarikan yang perlu anda tahu.

Hidangan lazat di restoran

Cassia merupakan tempat makan sepanjang hari yang mempamerkan kulinari masakan tempatan dan antarabangsa.

Pelbagai kemudahan dan jenis bilik eksklusif tersedia di Parkroyal Langkawi Resort.

Restoran moden ini memenuhi keperluan tetamu yang lebih suka berehat sambil menikmati hidangan lazat dengan pemandangan yang luar biasa.

Lancava pula fokus dalam menyajikan makanan laut dengan pengaruh Asia Tenggara, menggunakan herba segar dan aromatik dari taman yang dibina di hotel tersebut.

Hiburan sambil bersantai di tepi laut

Para tetamu yang suka akan suasana tropika boleh menuju ke Ocean View Lounge yang mempunyai pemandangan lautan yang menyeluruh.

Pemandangan laut indah untuk dialami tetamu hotel tersebut.

Ruang rehat tersebut menawarkan waktu riang harian, acara bertema seperti ‘Fiery Friday’ dan ‘Sunday Funday’, serta pelbagai aktiviti di pantai dan kolam renang, seperti DJ dan hiburan pancaragam secara langsung.

Fasiliti untuk rehatkan badan dan minda

Selain itu, para tetamu boleh memanjakan diri mereka di Suasana Spa yang menawarkan urutan badan, rawatan muka, rawatan spa serta pelbagai rawatan kecantikan.

ARTIKEL BERKAITAN: Lemau dan bosan? Cabar diri anda di Langkawi... 7 aktiviti ini pasti tingkatkan adrenalin

Mulai sekarang hingga 28 Februari 2023, Parkroyal Langkawi Resort akan mengadakan tawaran pra-pembukaan untuk semua tetamu yang ingin merasai pengalaman bercuti di pulau peranginan itu.

Tetamu yang menempah dalam tempoh promosi akan mendapat tawaran istimewa seperti berikut:

1. Diskaun 15 peratus daripada Kadar Terbaik (BAR) Bufet sarapan pagi harian untuk dua orang dewasa.

2. Mocktail atau koktel percuma untuk dua orang daripada menu minuman pilihan khas di Ocean View Lounge.

Fasiliti hotel yang kelihatan moden dan selesa untuk pelancong.

3. Diskaun 20 peratus untuk sebarang rawatan a-la-carte di Suasana Spa dan akses percuma ke Jungle Camp Kids Club.

4. Tambahan 10 peratus diskaun BAR untuk ahli Pan Pacific Discovery, dijamin daftar keluar lewat pada jam 3 petang, hadiah alu-aluan dan banyak lagi.

Bersedia untuk menjadi resort pilihan utama di The Isle of Legends, Parkroyal Langkawi menawarkan enam jenis bilik, lapan jenis suite, dan tujuh vila yang luas dan eksklusif dengan kemudahan yang unik.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

PARKROYAL Resort Hotel Langkawi, destinasi percutian, travel, hotel Langkawi, bercuti

Summary: <b>TERDAPAT</b> tawaran eksklusif bagi pelancong yang membuat tempahan dalam tempoh promosi.

Parkroyal Langkawi Resort bakal dibuka untuk para pelancong pada 15 Februari 2023.


Tak perlu ke Korea, Paris Baguette akhirnya ‘mendarat’ di Malaysia... Jom ke Pavilion makan pastri premium!

PARIS Baguette merupakan rangkaian kafe bakeri Korea Selatan yang mempunyai lebih 4,000 outlet di seluruh dunia.

Diasaskan sejak 1988, jenama terkenal itu akhirnya membuka outlet pertama di Malaysia, hasil kerjasama Berjaya Food Berhad dengan Paris Baguette Singapore PLC.

Dibuka di Pavilion Kuala Lumpur, ia membolehkan pelanggan menikmati pastri unik termasuklah roti, kek dan makanan panas serta pencuci mulut berasaskan citarasa Eropah.

Jika berkesempatan ke sana, jangan lupa untuk mencuba seleksi menu seperti signature mushroom soup in bread bowl, signature natural yis bread, macarons dan cranberry chicken pastry wrap sandwich.

Paling penting, semua menu itu dihasilkan menggunakan bahan premium dan berkualiti, sekali gus menjanjikan pengalaman terbaik buat pelanggan mereka.

Seleksi pastri yang menjadi kegilaan ramai.

Pada Rabu, majlis perasmian outlet Paris Baguette diadakan di Pavilion Kuala Lumpur yang mana ia turut dihadiri Menteri Perdagangan Dalam Negeri dan Kos Sara Hidup, Datuk Seri Salahuddin Ayub.

Antara lain yang turut hadir termasuklah Duta Besar Republik Korea ke Malaysia Yeo Seung-bae dan Pengerusi Berjaya Corporation Berhad Tan Sri Datuk Seri Vincent Tan.

Menurut Ketua Pegawai Eksekutif Kumpulan Berjaya Food Berhad, Datuk Sydney Quays, pihaknya merancang untuk membuka lebih banyak outlet Paris Baguette di Malaysia pada masa akan datang.

"Kami sangat teruja dengan pembukaan besar outlet Paris Baguette di Malaysia dan menjadi pengendali utama jenama itu di dalam negara.

"Kami juga berbesar hati diberi peluang untuk membawa tawaran terkenal dunia yang tiada tandingan daripada Paris Baguette ke pasaran Malaysia.

"Dengan pembukaan outlet pertama, rakyat Malaysia boleh menjangkakan lebih banyak outlet akan dibuka di bandar-bandar lain di seluruh negara," ujarnya.

Paris Baguette diasaskan di Korea Selatan pada tahun 1988.

Dalam pada itu, Ketua Pegawai Eksekutif Paris Baguette Asia Tenggara, Hana Lee turut teruja dengan pembukaan outlet itu yang membolehkan rakyat Malaysia menikmati keenakan menu dipertaruhkan mereka.

"Kami berbesar hati dapat bekerjasama dengan Berjaya Food untuk membawa Paris Baguette kepada rakyat Malaysia.

"Melalui kerjasama ini, kami menyasarkan untuk menyediakan produk berkualiti terbaik seperti kek yogurt strawberi kegemaran saya dan donat rangup jumbo Korea," ujarnya.

Sejak ditubuhkan, Paris Baguette berjaya mencuri hati pelanggannya dan menjadi jenama bakeri nombor satu di Korea Selatan.

Malah, Paris Baguette turut membuka lebih 440 cawangan di Amerika Syarikat (AS), China, Perancis, Kanada dan Asia Tenggara.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Paris Baguette, Pavilion KL, pastri, kafe bakeri

Summary: <b>PARIS</b> Baguette dibuka di Pavilion Kuala Lumpur selepas dirasmikan pada Rabu.

Paris Baguette kini dibuka di Pavilion Kuala Lumpur.


Raikan kemakmuran Tahun Arnab dengan pelbagai aktiviti di Legoland

PERMULAAN tahun 2023 pasti akan tersemat di ingatan sekiranya ibu-bapa dan anak-anak memilih untuk bersuka-ria di Taman Tema Legoland Malaysia, dengan perayaan Tahun Baharu Cina disambut pada tanggal 23 dan 24 Januari ini.

Tahun Arnab bagi kepercayaan masyarakat Cina yang membawa makna kemakmuran diserikan dengan pelbagai aktiviti kebudayaan, persembahan dan permainan di taman tema ini, bermula 13 Januari lalu dan bakal berakhir pada 5 Februari 2023.

“Di Legoland Malaysia, kami percaya kepentingan memelihara budaya dan tradisi yang disambut di Malaysia melalui pendidikan generasi akan datang. Justeru kami mahu memastikan sambutan Tahun Baharu Lunar kali ini dapat diatur dengan pelbagai aktiviti kebudayaan serba baharu yang boleh dinikmati pengunjung.

Antara aktiviti menarik di Legoland.

“Dalam proses itu, kami tetap setia pada DNA Lego iaitu belajar melalui permainan dalam resort kami. Dengan itu para pengunjung akan memperoleh manfaat iaitu aktiviti yang direka dan diperkenalkan dapat memberi pengetahuan baharu kepada pengunjung resort,” kata Pengarah Divisionnya, CS Lim.

Kemakmuran yang diharapkan sempena perayaan kali ini bakal dipenuhi dengan acara yang akan membawa tuah di seluruh resort dari Taman Tema Legoland, Taman Air, Hotel Legoland sehinggalah SEA LIFE Malaysia.

Beberapa aktiviti yang menanti ialah:

Luahkan hajat

 Luahkan hajat anda di The Wisdom Tree bersama bunga sakura yang cantik. Mana tahu secara kebetulan hajat itu menjadi kenyataan!

 Tonton persembahan Tarian Singa pada 22 Januari 2023.

Ibu-bapa pasti gembira membawa anak-anak ke Legoland sempena Tahun Baharu Cina 2023. - Gambar hiasan

Perayaan Chinese Roots

 Tonton persembahan kebudayaan serba baharu yang disusun seperti Tarian Tahun Baharu Cina, Tarian Zodiak serta kisah daripada Monkey King.

 Timba aktiviti tradisional Cina Yo-Yos, Jian Zi dan Tarian riben.

 Kanak-kanak boleh menebus hadiah istimewa mereka sendiri apabila mencari dan mengira nombor daripada Tanglung Merah yang bertaburan.

Pertemuan untuk diingati sekeluarga

 Membina sendiri versi unik arnab dengan aktiviti Bina-A-Arnab yang disediakan.

 Abadikan detik Tahun Baharu Cina dengan bertemu watak-watak yang menyeronokkan seperti Raja Monyet yang nakal, Cheng Du Opera dan Ollie serta naga dengan pakaian Tahun Baharu.

 Ambil gambar yang cantik di SEA LIFE, dihiasi dengan tanglung berdiri yang elegan dihiasi bunga Sakura!

 Rasa bertuah? Putar Roda Nasib dan anda mungkin salah seorang yang bertuah untuk membawa pulang dengan hadiah epik.

Pesta di Legoland Hotel

 Tamatkan aktiviti setiap hari di Legoland Malaysia dengan Sesi Tarian atau pertunjukan bertema watak Lego!

 Mewarna dan cabaran membina aktiviti.

 Kanak-kanak boleh mendapatkan arca belon mereka sendiri di lobi hotel

Kepada yang berhajat untuk menggembirakan hati anak-anak sepanjang perayaan ini, bawalah ke Legoland Malaysia.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Legoland Malaysia, Tahun Arnab, Tahun Baharu Cina 2023, travel, makan angin, jalan-jalan cari makan,

Summary: <b>PELBAGAI</b> aktiviti menarik disediakan sempena Tahun Baharu Cina sehingga 5 Februari 2023

Tahun Baharu Cina di Legoland lebih bermakna dengan pelbagai aktiviti kebudayaan bertemakan keamanan.


Suka kopi-kopi? Jangan lupa berkunjung ke Pameran Kafe dan Minuman Antarabangsa 2023

PAMERAN Kafe dan Minuman Antarabangsa (ICBS) 2023 akan diadakan bermula 25 hingga 27 Mei di Pusat Konvensyen Kuala Lumpur.

Pameran tiga hari ini dijangka menarik lebih 8,000 pengunjung serta lebih 500 jenama dari Malaysia, Singapura, Jepun, Korea Selatan, Australia, Belanda dan Itali.

Tarikan utama di pameran itu tentunya seleksi kopi istimewa yang ditawarkan serta produk F&B yang lain.

Tidak ketinggalan, pameran perabot, reka bentuk dan teknologi berkaitan dengan operasi kafe turut dibawa dalam edisi penganjuran kali ini.

Penganjur, Montgomery Asia turut bekerjasama dengan Persatuan Kopi Khas Malaysia (MSCA) untuk menjadi tuan rumah separuh akhir dan peringkat akhir Kejohanan Kopi Kebangsaan Malaysia (MNCC) edisi ke-8.

Tiga kategori yang dipertandingkan terdiri daripada Kejohanan Barista Gigi Coffee Malaysia 2023, Piala Falcon Coffees Malaysia Brewers 2023 dan Kejohanan Seni Latte Malaysia Gigi Coffee 2023.

Menerusi pertandingan itu, juara-juara yang menampilkan persembahan terbaik bakal dipilih mewakili Malaysia di Kejohanan Kopi Dunia (WCC) 2024.

Kejayaan penganjuran tahun lalu diharap memberi impak lebih besar terhadap pameran pada Mei depan.

Menurut Pengarah Urusan Montgomery Asia Christopher McCuin, keputusan untuk membawa semula pameran itu ke Malaysia dibuat selepas menilai kejayaan penganjuran edisi sulungnya yang diadakan pada tahun lalu.

"Kami sangat gembira dengan pencapaian ICBS 2022, merekodkan lebih 6,000 pelawat dari 35 negara yang dianggap sebagai pencapaian hebat. 98 peratus daripada mereka ingin kembali pada tahun 2023, sekali gus menjadi bukti kejayaan pameran 2022.

"Paling penting, 94 peratus pempamer mencapai objektif mereka dan 98 peratus pelawat melihat pameran tahun lepas sebagai lawatan yang berjaya. Permintaan untuk acara bersemuka adalah sangat tinggi selepas Covid-19.

"Ramai orang bersemangat untuk bertemu secara bersemuka lagi dan trend itu nampaknya berterusan tahun ini," ujarnya.

Pempamer yang terlibat adalah Frad Coffee, K Hub, Qube Apps, Eciatto, Green Pot Tea, Conx Design, Forest Cloud, HisBrew, Da Di Coffee, Niju Coffee, LewisGene Roasters, Gourmet Partner, Global Coffee Resources, Organic 7 Days, Asia Hegner, Big Fame, Stallion Creation, Necessary Provision dan banyak lagi.

Pameran itu akan diadakan di Dewan 4 dan 5 di Pusat Konvensyen Kuala Lumpur, dengan tumpuan pengunjung perdagangan dan industri pada dua hari pertama.

Hari ketiga pula dibuka kepada orang ramai untuk menikmati hidangan sebenar mengikut citarasa mereka.

Jadilah sebagaian daripada geng mStar! Follow kami di Telegram, Twitter, TikTok, Facebook, Instagram dan YouTube

Pameran Kafe dan Minuman Antarabangsa, ICBS 2023, peminat kopi, WCC 2024

Summary: <b>IA</b> akan diadakan selama tiga hari pada bulan Mei ini.

Picture 1 - ICBS Returns To Kuala Lumpur (High Res)

Pameran itu akan diadakan selama tiga hari pada Mei ini.


Teroka Kuala Selangor 2 hari 1 malam! Ini hotel, port makan best dan lokasi menarik boleh dikunjungi... semua dekat-dekat je

KUALA Selangor merupakan salah satu destinasi pelancongan yang semakin popular dalam kalangan masyarakat negara ini.

Selain panorama padi yang meghijau, Kuala Selangor juga menghimpunkan banyak lagi hidden gem lain yang wajib dilawati anda semua.

Berikut kami kongsikan panduan perjalanan selama dua hari satu malam untuk meneroka beberapa lokasi menarik di sekitar Kuala Selangor.

1. Husin Fauzi Farm

Terletak di tengah-tengah Kuala Selangor, Husin Fauzi Farm merupakan ladang yang mempunyai 40 jenis haiwan dan menawarkan pelbagai aktiviti untuk anda sekeluarga.

Selain tarikan haiwan, ia juga menawarkan sukan memanah sebagai aktiviti yang menyeronokkan.

Aktiviti berkuda yang boleh dicuba di Husin Fauzi Farm.

2. Taman Alam Kuala Selangor

Ia merupakan rumah kepada pelbagai jenis flora dan fauna termasuk spesies burung dan rama-rama yang jarang ditemui.

Terdapat sebanyak 156 spesies burung di sini di mana 57 daripadanya merupakan burung migrasi yang berhijrah dari Siberia dan Rusia.

Panorama hijau yang mendamaikan jiwa di Taman Alam Kuala Selangor.

Dibuka dari jam 9 pagi hingga 6 petang setiap hari, pengunjung boleh berjalan santai di sepanjang laluan dan menikmati suasana yang tenang.

3. Kelip-Kelip Kampung Kuantan

Tarikan popular ini wajib dikunjungi bagi mereka yang berminat untuk melihat kelip-kelip yang berhabitat di paya bakau Kuala Selangor.

Bermula dari pukul 7.30 malam hingga 10.30 malam setiap hari, pengunjung boleh menaiki bot sepanjang paya dan saksikan kerlipan cahaya yang indah daripada kelip-kelip!

Perjalanan waktu malam untuk menyaksikan kelip-kelip.

4. Laluan Seni Pekan Lama

Laluan ini dipenuhi dengan 15 jenis seni mural berasaskan warisan di dinding bangunan lama, dan lengkap dengan batu bata yang berwarna-warni sebagai tapak pejalan kaki.

Jangan lepaskan peluang untuk melihat mural yang unik dan indah di laluan ini. Malah, ia juga sangat sesuai untuk gambar Instagram dan OOTD anda!

5. Masjid Raja Lumu

Ia merupakan sebuah lagi mercu tanda di Kuala Selangor yang dibina di atas tapak bekas Masjid Lama Kuala Selangor. Masjid ini telah dirasmikan sebagai Masjid Diraja ke-9 di Selangor.

Masjid ini terletak berhampiran dengan Kelip-Kelip Kg Kuantan dan Bukit Melawati yang menjadikannya tambahan sesuai pada jadual pelancongan anda!

Binaan ikonik Masjid Raja Lumu yang perlu anda lawati sekiranya berkesempatan ke Kuala Selangor.

6. Sasaran Art Beach

Sasaran Art Beach merupakan sebuah galeri yang terletak di perkampungan nelayan di Kuala Selangor bernama Kampung Sasaran.

Galeri ini menyatukan komuniti seni tempatan melalui pelbagai pameran seni dan bengkel.

Galeri yang menyatukan komuniti seni tempatan ini terletak di Kuala Selangor.

7. Kinnaree Thai Restaurant

Restoran pork-free ini menawarkan pelbagai jenis hidangan termasuk pilihan kegemaran Thai tradisional dan vegetarian.

Restoran ini juga mempunyai akuarium untuk menyimpan ikan segar yang ditangkap!

Tomyam yang menjadi menu utama di Kinnaree Thai Restaurant.

8. Warung Ibu Nasi Ambeng

Jika anda terigin untuk menikmati keaslian Nasi Ambeng, anda boleh dapatkan di Warung Ibu Nasi Ambeng.

Warung ini terkenal dengan sajian nasi ambeng, iaitu masakan Jawa tradisional.

9. TK Coconut Farm Ville

Terletak di Tanjung Karang, ladang yang berkonsepkan food court ini menawarkan pelbagai makanan berasaskan kelapa seperti coconut shake, jeli kelapa, dan ais krim kelapa.

Ladang ini adalah tempat yang sesuai bagi anda untuk berehat dan makan selepas mengunjungi tarikan pelancongan Kuala Selangor.

Jangan lupa untuk mencuba pelbagai menu menarik di TK Coconut Farm Ville.

10. Warung Ketupat Kampung Permatang

Warung ini adalah tempat sarapan yang menarik serta menyajikan hidangan tradisional Melayu yang lazat iaitu ketupat.

Mereka juga menyajikan hidangan popular tempatan yang disukai ramai, iaitu Sate! Warung ini akan mengingatkan anda kepada pagi Aidilfitri!

11. Auntie Foo Cafe

Dengan menu kopitiam pork-free yang klasik seperti roti bakar kaya, sandwich telur dan kopi, Auntie Foo Café ialah satu lagi port sarapan yang menarik di daerah ini.

Selain itu, kafe ini juga menjual pelbagai cenderamata dari Kuala Selangor.

Menu yang mengimbau nostalgia di Warung Ketupat Kampung Permatang.

12. Hotel Le Shore

Dengan hanya 15-minit perjalanan ke Sky Mirror, Hotel Le Shore terletak di jeti memancing yang berusia seratus tahun di Sungai Selangor.

Nikmati pemandangan matahari terbenam yang indah saat anda tidur di bilik-bilik hotel yang dihias moden.

Dapatkan info dengan mudah dan pantas! Join grup Telegram mStar DI SINI

Kuala Selangor, lokasi menarik, Kuala Selangor, makan Kuala Selangor, tengok kelip-kelip

Summary: <b>BANYAK</b> lokasi menarik boleh dilawati di Kuala Selangor dalam dua hari satu malam.

Hotel Lee Shore yang menawarkan panorama memukau ketika matahari terbenam.


Buat kereta macam almari, sumbat macam-macam! Ketahui 6 barang yang tak boleh tinggal dalam kenderaan, bahaya dan cepat rosak

BAGI sesetengah orang, kereta merupakan aset kedua paling bernilai selepas rumah.

Namun ramai pemilik kereta yang menjadikan kenderaan mereka sebagai stor penyimpanan barang.

Bukan sahaja pakaian malah segala perkakasan seperti kasut, selipar, beg, serta alatan sukan dimuatkan dalam kereta.

Namun ada keburukan menanti jika anda berterusan mengamalkan tabiat menyimpan pelbagai barangan keperluan di dalam kenderaan.

Cuaca panas dan lembap sepanjang tahun boleh mengakibatkan barangan yang disimpan dalam kereta menjadi rosak.

Antara barang perlu anda elak daripada ditinggalkan di dalam kereta untuk jangka masa panjang ialah:

1. Botol air plastik

Kebanyakan botol plastik mengandungi bahan pollietilena terephtalate (PET) yang digelar penggangu endoktrin.

Ia berpotensi untuk mengganggu hormon pembiakan manusia, jadi menyimpan air minuman dalam botol plastik di dalam kereta membahayakan kesihatan.

2. Kaca mata

Ini antara aksesori yang sering disimpan dalam kereta.

Bingkai kaca mata diperbuat daripada bahan seperti asetat atau nilon.

Amalan ini hanya merugikan anda kerana ia membuatkan kaca mata menjadi panas lalu cepat rosak.

3. Ubat-ubatan

Tak kiralah apa jenis ubat pun, anda dilarang menyimpannya di dalam kereta.

Suhu panas dalam kereta boleh menyebabkan struktur molekul ubat berubah.

Akibatnya, pengambilan ubat tersebut tidak lagi memberi kesan seperti sepatutnya.

4. Gadget (telefon pintar dan laptop)

Segala jenis barangan elektronik terutamanya telefon pintar tak boleh disimpan dalam kereta.

Selain membahayakan kenderaan dan menjadi sasaran pencuri ia juga boleh merosakkan telefon pintar akibat cuaca panas.

Apabila berada dalam suhu panas melampau, ia boleh merosakkan peranti yang disimpan dalam kereta.

5. Penyembur rambut (hair styling spray)

Penyembur rambut mengandungi bahan yang mudah terbakar.

Adalah dilarang sama sekali disimpan di dalam kawasan bersuhu panas yang tinggi.

6. Minyak wangi (perfume)

Perfume atau minyak wangi merupakan bahan wajib dimiliki oleh seseorang.

Untuk mereka yang sering berwangi-wangian biasanya menyimpan perfume di dalam kereta.

Suhu panas boleh membuatkan perfume menjadi kurang berbau dan merugikan anda membeli minyak wangi mahal.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

perkakas dalam kereta, tinggal barang dalam kereta, bahan mudah terbakar, bahaya tinggal barang dalam kereta

Summary: <b>ELAKKAN</b> daripada tinggal barang berharga di dalam kereta.

Elakkan daripada meninggalkan 7 benda ini di dalam kereta.


Siapa masih pakai seluar ketat? Kini lelaki makin bergaya dengan fesyen longgar, lebih selesa dan ’stylo’

fesyen terkini, seluar longgar, skinny jeans, chinos, khaki, slack, baggy fit, loose fit

Summary: <b>POTONGAN</b> seluar jenis longgar kian mendapat tempat dalam kalangan lelaki yang gemar berfesyen.

Lelaki ini menukarkan fesyen kepada pakaian kelihatan lebih longgar.


Senang hati dapat tangkap cicak di rumah... Ini cara jimat buat perangkap sendiri, dijamin anti gagal!

CICAK merupakan haiwan kecil yang suka membuat kotor di rumah dengan meninggalkan najis di merata-rata tempat.

Jika ia berlaku, najis cicak perlu dibuang segera sebelum menjejaskan aspek kebersihan serta kesihatan penghuni rumah.

Terdapat cara mudah dikongsikan hellodoktor menggunakan bahan-bahan daripada dapur rumah untuk membuat perangkap cicak.

Bahan-bahan diperlukan adalah seperti:

1. Botol plastik kosong

2. Kapas

3. Air

4. Minyak masak

5. Gula atau susu pekat

Kaedah menggunakan pita pelekat ternyata berkesan untuk menangkap cicak.

Cara membuat perangkap cicak:

1. Potong botol plastik menjadi dua bahagian.

2. Ketepikan bahagian atas botol dan ambil bahagian bawah.

3. Letakkan kapas di dasar botol plastik tersebut bersama air serta gula atau susu pekat ke dasarnya agar bahan ini boleh berfungsi bagi memerangkap cicak di dalam botol.

4. Sapu sedikit minyak masak pada bahagian dalam serta luar botol untuk melicinkan permukaannya.

5. Ambil semula bahagian atas botol dan pasangkan secara terbalik di bahagian atas botol yang telah diletakkan dengan bahan-bahan tersebut.

Apabila perangkap itu siap, lekatkan ia di lokasi yang biasanya menjadi tumpuan cicak.

Hasilnya, cicak akan terperangkap di dalam botol lantas memudahkan kerja anda!

Dua bahan mudah digunakan Affaziah untuk membuat perangkap cicak.

Selain itu terdapat kaedah lain lebih mudah dikongsikan Ct Affaziah di Facebook iaitu menggunakan pita pelekat.

Bercerita tentang pengalamannya, wanita ini berkata dia berjaya menangkap 54 ekor cicak setelah meninggalkan rumah selama tiga minggu.

Perangkap cicak ini hanya menggunakan satu bahan iaitu pita pelekat lut sinar bersaiz besar.

Malah cara ini juga boleh diulang beberapa kali sehingga cicak di rumah anda berjaya dihapuskan.

Caranya adalah anda hanya perlu menampal dengan terbalikkan bahagian yang bergam ke atas.

Hanya bahagian hujung dengan pangkal pita sahaja perlu ditampal pada lantai.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

perangkap cicak, sellotape, pita pelekat lut sinar, tahi cicak, tangkap cicak mudah

Summary: <b>TERDAPAT</b> dua cara mudah untuk membuat perangkap cicak menggunakan bahan di rumah sahaja.

Terdapat dua kaedah mudah boleh dilakukan untuk membasmi cicak di rumah.


Ada 5 pilihan cara nak hilangkan bau durian dalam kereta, lepas ni dah boleh borong bawa balik rumah

MUSIM buah buahan tiba lagi!

Semestinya durian menjadi antara buah yang paling dicari peminatnya.

Tidak dinafikan raja segala buah ini sedap dan unik rasanya tetapi bau yang ditinggalkan mampu buat kebanyakan kita pening kepala.

Lebih-lebih lagi sekiranya durian diletakkan di dalam but kereta untuk dibawa pulang ke rumah, pasti 'melekat' baunya selama berhari-hari.

Terdapat lima petua atau tip yang boleh dilakukan bagi mengatasi masalah tersebut:

1. Serbuk kopi

Bungkus serbuk kopi dalam kain atau gunakan kopi uncang dan letakkan di dalam kereta.

Aroma dikeluarkan kopi akan menyerap segala bau durian atau segala jenis bau busuk lain dalam kereta.

Biji kopi juga biasanya digunakan oleh jurujual minyak wangi berjenama untuk meneutralkan bau pada hidung sebelum menghidu minyak wangi yang akan mereka sembur pada anda untuk dicuba.

2. Cuka

Letakkan semangkuk cuka dalam but kereta sebelum ditinggalkan kereta bertutup.

Bau cuka yang sifatnya berasid boleh menghilangkan bau durian.

Cuka juga berfungsi untuk mengelakkan kucing membuang najis di kawasan kereta kerana baunya.

Tip ini boleh mengelakkan kita daripada terkena najis kucing di sekitar kereta sebelum menaiki kenderaan.

3. Roti putih

Ambil beberapa keping roti putih (tak kira apa jenama) dan letakkan di dalam kereta anda selama dua hari.

Roti berfungsi menyerap segala bau yang ada dan selepas dua hari roti tersebut akan mengeras.

4. Arang

Kalau di rumah tiada roti, boleh gunakan arang untuk ditinggalkan dalam kereta.

Arang berfungsi untuk menyerap bau dalam kereta selepas ditinggalkan beberapa hari.

Bahan bakar tersebut masih boleh digunakan untuk membakar atau majlis barbeku (BBQ) setelah dikeluarkan dari kereta.

5. Daun-daun tumbuhan

Balut durian dengan daun ubi kayu, betik atau pandan atau apa-apa daun yang boleh menutup buah.

Melalui kaedah ini, bau tersebut akan dapat diserap oleh daun itu terlebih dahulu.

Satu lagi cara adalah dengan membungkus dahulu buah durian sebelum dimasukkan ke dalam kereta dengan beberapa lapis bungkusan beg plastik yang diikat dengan kemas. - CARETA

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bau durian, hilang bau durian, kereta bau durian

Summary: <b>TERDAPAT</b> lima cara mudah hilangkan bau durian di dalam kereta.

Bau durian dalam kereta sememangnya tidak menyenangkan.


Wanita matikan rumput liar, ‘degil’ dalam sehari guna garam je! Jimat duit, tak bahaya macam guna racun

MEMBERSIHKAN rumput liar di kawasan rumah memang satu perkara yang memenatkan.

Tambahan pula jika rumput dicabut dengan tangan, pasti lama dan memerlukan banyak tenaga.

Bagi segelintir orang, mereka sedaya upaya mengelak daripada menggunakan racun perosak yang mengandungi bahan kimia dan menjejaskan kesihatan.

Tapi, tak ramai tahu bahan semula jadi iaitu garam mampu membasmi rumput liar di halaman rumah.

Kaedah tersebut dikongsikan oleh seorang wanita di TikTok, Kaktin Geng Kebun yang menunjukkan bagaimana dia berjaya mematikan rumput degil dengan mudah.

Rumput di kawasan rumah Kaktin mati setelah ditabur garam.

Bahan

1. Garam kasar beriodium (periksa paket sebelum beli)

Cara-cara

1. Taburkan di atas rumput yang tumbuh meliar.

2. Taburkan di sekeliling pasu yang ditumbuhi rumput kecil.

Bukan sahaja murah harganya malah kita boleh berjimat daripada mengupah orang lain seperti pekebun untuk memotong rumput.

Jelas Kaktin, dengan cara ini rumput lebih cepat mati dan mereput sekiranya cuaca panas berpanjangan sehingga ke hari esoknya.

Malah, rumput liar akan ambil masa lebih lama untuk tumbuh dan hidup semula selepas ditaburkan dengan garam.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

racun garam, racun organik, tabur garam, garam kasar, matikan rumput liar, tip berkebun

Summary: <b>TERDAPAT</b> cara mudah untuk mematikan rumput liar dengan menggunakan garam kasar.

Kaktin menunjukkan cara mudah mematikan rumput liar.


Berkesan, dah 2 kali cuba! Ustaz migrain guna petua ketul ais, 10 minit saja terus hilang sakit kepala

SAKIT kepala sering dialami ramai individu tidak kira orang dewasa dan remaja.

Biasanya, penyakit ini muncul apabila seseorang itu berada dalam situasi tegang, mengalami tekanan, kurang tidur, keletihan, faktor cuaca dengan beberapa simptom serta tahap kesakitan berbeza.

Selain mengambil ubat tahan sakit atau paracetamol, anda juga boleh mencuba petua yang dikongsikan seorang ustaz.

Keberkesanan kaedah itu dikongsikan sendiri oleh Norazri Medzlan di Facebook yang mengalami sakit kepala kerana tersilap posisi ketika tidur (salah bantal) dan migrain.

"Dua kali sudah cuba. Pertama sakit tengkuk sebab salah bantal. Hari ini sakit kepala (migrain).

Ais diletakkan 10 minit sehingga cair di bahagian leher.

"Letak ais batu dalam 10 minit dekat tengah-tengah tengkuk terus hilang sakit kepala.

"'Ringan terus kepala ni!" katanya yang menunjukkan foto ais sedang cair di bahagian tengkuk seorang individu lelaki.

Norazri mengakui bahawa dia sebelum ini sekadar membaca sahaja petua tersebut yang dikongsikan di media sosial.

Namun, setelah mencubanya sendiri, ternyata tip tersebut mujarab apabila sakit kepalanya sembuh.

Selain meletakkan ais secara terus di tengkuk, pek ais atau tuala sejuk juga boleh diletakkan di bahagian dahi untuk membantu mengurangkan kesakitan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>SEORANG</b> ustaz memberikan petua mudah untuk hilangkan sakit kepala.

sembuh sakit kepala, migrain teruk, sakit kepala, ais di tengkuk, petua sakit kepala, salah bantal. salah tidur

Ais diletakkan di bahagian tengkuk untuk membantu menghilangkan sakit kepala.


Keputusan SPM cemerlang, biasa-biasa dan corot... Penting untuk pelajar, mak ayah tahu 8 perkara ini!

KEPUTUSAN Sijil Pelajaran Malaysia (SPM) 2022 telah diumumkan pada Khamis (8 Jun).

Pelbagai reaksi pelajar dan ibu bapa dapat dilihat selepas slip peperiksaan berada di tangan.

Ada yang mengalirkan air mata tanda syukur dengan keputusan diperoleh, namun ada juga yang bersedih dan kecewa apabila apa yang tertera pada slip tidak seperti diharapkan.

Melihat situasi tersebut, seorang guru Maktab Rendah Sains Mara (MRSM), Taiping, Perak, Mohd Shahid Ahmad berkongsi pandangan yang boleh dijadikan pedoman buat ibu bapa, juga pelajar yang menduduki SPM itu sendiri.

Daripada situasi tersebut lapan perkara penting atau kesimpulan dapat dibuat seperti yang disenaraikan di bawah:

Ibu bapa jangan terlalu emosi dengan keputusan SPM anak yang kurang memberangsangkan. -Gambar hiasan

1) Hasil usaha semalam, adil (setimpal) untuk hari ini

Keputusan hari ini (SPM) adalah hasil usaha semalam. Apa yang anda usahakan itulah yang anda dapat.

Terimalah dengan seadanya. Bersangka baiklah dengan Allah.

Nabi bersabda dalam hadis Qudsi yang bermaksud: “Aku adalah berdasarkan kepada sangkaan hambaKu terhadapKu. Aku bersamanya ketika dia mengingatiKu.” (Hadis Riwayat Bukhari dan Muslim)

2) Keputusan SPM tidak seperti diharapkan

Percayalah hari esok (masa depan) akan sentiasa ada untuk mereka yang bangkit pada hari ini.

Anak-anak (pelajar) berhak kecewa kerana kekecewaan itu adalah perkara yang perlu dilalui oleh semua orang.

Ramai orang hebat bermula dengan kecewa dan gagal, tetapi rasa bangkit daripada kegagalan itu pengalaman yang tiada bagi orang yang berjaya (keputusan cemerlang) maka bangkitlah.

3) Raikan keputusan anda

Berikan penghargaan kepada diri sendiri dan orang terdekat dengan cara berkongsi kegembiraan bersama ibu bapa, ahli keluarga, rakan-rakan dan jangan dilupakan guru anda.

Cukup sekadar mengambil gambar bersama mereka sambil memegang slip keputusan kerana ia akan membuatkan mereka berasa puas dan bangga.

Pelajar boleh juga belanja ahli keluarga makan-makan sebagai tanda terima kasih.

Bimbing anak-anak ketika membuat keputusan hala tuju selepas SPM.

4) Sesuaikan keputusan SPM dengan keperluan atau syarat universiti dan sistem dalam talian UPU

Apa saja keputusan SPM diperoleh, anda perlu berjumpa dengan kaunselor atau seseorang yang pakar dalam bidang kerjaya dan pengajian.

Pastikan keputusan tersebut dianalisis kerana ramai yang salah pilih jurusan selepas mendapat keputusan SPM.

Sudah pasti merugikan jika keputusan SPM yang diperoleh cemerlang tetapi tersalah pula masuk bidang pengajian.

Jangan lupa kemas kini semula permohonan dalam sistem UPU.

5) Nasihat untuk ibu bapa

Jangan terlalu emosi dengan keputusan SPM anak yang kurang memberangsangkan.

Jangan banding keputusan SPM anak dengan siapa sahaja termasuk diri sendiri sekiranya keputusan SPM anak kurang baik berbanding kita.

Soalan SPM zaman kini jauh berbeza cabarannya. Sangat tidak adil untuk dibandingkan.

6) Masa depan anak-anak masih panjang

SPM adalah satu permulaan bukan penamat. Masih banyak cabaran perlu anak-anak kita hadapi.

Terus bersabar dengan apa jua keputusan diperolehi dan berikan mereka semangat kerana tiada perkara mustahil bagi orang yang berusaha.

7) Boleh buat semakan semula

Jika anak-anak rasa gred sesuatu subjek tu di luar jangkaan, anda dapat boleh mohon untuk buat semakan secara online.

Semakan boleh dibuat dalam tempoh 30 hari dan keputusan akan diperolehi dalam tempoh dua bulan.

8) Buat sedikit pembacaan tentang universiti pilihan

Cara hidup mahasiswa berbeza dengan zaman belajar di sekolah. Tiada lagi kawalan guru dan semuanya lebih bergantung kepada diri sendiri.

Sangat penting untuk memahami kehidupan di universiti agar kecemerlangan SPM hari ini akan mencermin kejayaan di menara gading nanti.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

keputusan SPM 2022, syarat universiti, MRSM Taiping, Mohd Shahid Ahmad, UPU online

Summary: <b>GURU</b> kongsi pandangan serta pendapat yang boleh dijadikan pedoman buat ibu bapa juga pelajar SPM sendiri.

Ibu bapa perlulah zahirkan rasa bangga walau apa jua keputusan SPM anak. -Gambar hiasan


Tunang meninggal dunia, pasangan tak ‘move on’ enggan cari pengganti... Ada harapan ke kahwin di syurga?

MANUSIA hanya mampu merancang tetapi Tuhan yang menentukan segalaNya.

Begitu juga dalam soal jodoh kerana setiap pertemuan tidak semestinya membawa ke jenjang pelamin sekiranya ditakdirkan berpisah kerana ajal.

Oleh yang demikian, atas nama 'cinta sejati' ramai pasangan yang melalui pengalaman seperti itu berharap agar mereka dijodohkan semula di syurga kelak.

Perkara itu menarik minat bekas Mufti Wilayah Persekutuan, Datuk Seri Dr Zulkifli Mohamad Al-Bakri untuk menerangkan secara terperinci menerusi laman web Maktabah al Bakri.

"Assalamualaikum ustaz. Saya ingin bertanya tentang seorang lelaki yang melamar untuk menikah dengan seorang wanita ketika masih hidup.

"Tidak lama selepas itu, dia terus meninggal dunia dan tidak sempat untuk menikah.

"Oleh kerana terlalu sayang kepadanya, wanita tersebut memperbanyakkan amalan kepada Tuhan dengan harapan dapat bernikah dengan dia di syurga kelak," soalnya.

Jika seorang wanita tidak berkahwin sehingga dia meninggal dunia, Allah SWT akan mengahwinkannya dengan seseorang daripada penduduk syurga.

Jawapan:

Pada asasnya, wanita yang menjadi ahli syurga dan tidak pernah berkahwin di dunia, atau dia berkahwin tetapi suaminya bukan daripada penduduk syurga, atau dia menikah tetapi bercerai dengan talak bain dan kemudian meninggal dunia, maka hukum bagi mereka adalah sama.

Allah SWT akan mengahwinkan mereka di syurga dengan penduduk syurga itu.

Sesungguhnya di dalam syurga nanti, setiap penghuninya akan memperolehi apa yang dia kehendaki maka begitu juga dengan pasangan.

Setiap orang tidak berkahwin sehingga dia meninggal dunia, kemudian dia masuk syurga, dia akan berkahwin dengan pasangannya yang dia suka di dalam syurga.

Allah SWT berfirman dalam surah al-Nisa ayat 124.

Maksudnya: “Dan sesiapa yang mengerjakan amal soleh, dari lelaki atau perempuan, sedang ia beriman, maka mereka itu akan masuk syurga, dan mereka pula tidak akan dianiaya (atau dikurangkan balasannya) sedikitpun.”

Allah berfirman dalam kitab Jami' al-Bayan 14/212:

“Demikianlah Allah memberi balasan kepada orang-orang yang bertakwa.”

Dalam ayat ini, Allah memberitahu bahawa apa sahaja yang disukai oleh penghuni syurga akan mereka dapat termasuklah isteri atau suami.

Setiap lelaki atau perempuan yang mati dalam keadaan bujang akan berkahwin di dalam syurga.

Diriwayatkan (Riwayat Muslim (2834)) daripada Abu Hurairah R.A, bahawa Rasulullah SAW bersabda:

Maksudnya: “Sesungguhnya orang yang awal masuk ke dalam syurga ialah atas rupa bulan purnama dan yang mengiringinya pula atas rupa seperti bintang yang sangat terang sinarnya di langit.

Bagi setiap ahli syurga daripada mereka itu dua isteri yang mana dapat dilihat daripada belakang daging akan sumsum dua betisnya dan tiadalah di dalam syurga itu orang yang bujang.”

Hasan Abu al-Asybal dalam Syarh Sahih Muslim berkata: “Dan tidak ada seorang pun di syurga yang akan membujang. Semua mereka akan bernikah, dan setiap orang yang memasuki syurga dalam kalangan lelaki akan memiliki dua bidadari daripada al-Hur al-’Ain, selain isteri-isteri yang dicintainya di dunia.

"Jika dia menikah dengan satu isteri, maka isteri tersebut akan menjadi pasangannya di syurga.” (Lihat Syarh Sahih Muslim, oleh Hasan Abu al-Asybal, 6/10)

Menjawab soalan di atas, jika seorang wanita tidak berkahwin sehingga dia meninggal dunia, Allah SWT akan mengahwinkannya dengan seseorang daripada penduduk syurga.

Boleh jadi orang itu adalah seseorang yang bertunang dengannya di dunia dan meninggal dunia sebelum sempat dia berkahwin.

Namun begitu, seorang wanita seharusnya tidak meninggalkan perkahwinan disebabkan hal ini.

Rasulullah SAW pernah memerintahkan berdasarkan riwayat daripada Abu Hatim al-Muzani R.A, bahawa Nabi SAW telah bersabda:

Maksudnya: "Jika datang kepada kalian seorang lelaki yang kamu redha akan agama dan akhlaknya, maka kahwinkanlah dia. Jika tidak, maka akan timbullah fitnah di atas muka bumi dan juga kerosakan."

Oleh itu, janganlah disebabkan oleh hal ini menyebabkan seseorang itu tidak berkahwin kerana masih ramai lagi orang soleh yang boleh dia kahwini.

Allah pasti akan memberikan kepadanya seorang suami yang lebih baik daripada lelaki tersebut, yang akan menjadi suaminya di dunia dan akhirat kelak.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

meninggal sebelum kahwin, kahwin di syurga, jodoh di syurga, Dr Zulkifli Mohamad Al-Bakri

Summary: <b>SETIAP</b> orang lelaki atau perempuan yang mati dalam keadaan bujang akan berkahwin di dalam syurga.

Setiap orang lelaki atau perempuan yang mati dalam keadaan bujang akan berkahwin di syurga.


Jimat sikit tenaga, rupanya tak perlu sental periuk hangus... Ikut cara ini pasti kerak rentung lekang sendiri

MENGGALAS tanggungjawab sebagai seorang isteri bukanlah satu hal yang mudah.

Walaupun mereka berupaya melakukan banyak kerja dalam satu masa (multitasking), tetapi ada kalanya kecuaian tetap akan berlaku.

Seperti yang dikongsikan Mak Uda Cun Ibra di Facebook, kekhilafan seperti terlupa menutup suis dapur gas sering berlaku.

Akibatnya, periuk anda akan 'terkorban' gara-gara kesilapan diri sendiri yang ralit atau leka malah ada masanya terlena ketika memasak.

Cuka, lemon dan soda bikarbonat merupakan antara bahan digunakan untuk menanggalkan kesan hangus.

Justeru tip dikongsikan Mak Uda ini mungkin berguna untuk jadikan periuk yang hitam berkerak akibat masakan hangus kembali bersinar.

Dua bahan penting

1. Baking powder atau soda bikarbonat

2. Lemon atau cuka masakan

Cara-cara tanggalkan kerak hangus

1. Panaskan air dalam kuali atau periuk yang ada kesan hangus.

2. Masukkan soda bikarbonat atau baking powder setelah air mendidih, biar seketika sebelum api ditutup.

3. Biarkan air didihan sejuk sebelum merendam periuk yang hitam untuk disental.

Kesan hangus yang tidak tertanggal selepas direndam perlu disental.

Menurut Mak Uda, kerak atau makanan hangus yang melekat mula lekang dengan sendiri bagi sesetengah periuk.

Tetapi kita tetap perlu sental 'manja' untuk mendapatkan hasil periuk yang berkilat.

Kepada para ibu atau tukang masak, selamat mencuba!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

periuk hangus, sental kuali, soda bikarbonat, tip untuk suri rumah, cuka masakan, cuci periuk hangus

Summary: <b>MAK</b> Uda ajar cara mudah untuk tanggalkan kesan hangus pada periuk.

Mak Uda ajar cara mudah tanggalkan kesan kerak hangus pada periuk.


Macam mana nak beli rumah banyak, satu pun tak lepas... Wanita ini kongsi tip miliki 3 kediaman sebelum usia 30 tahun!

MEMANDANGKAN harga rumah semakin meningkat, keupayaan golongan muda untuk memilikinya sebagai aset jangka panjang nampaknya semakin tipis.

Tetapi berbeza bagi wanita ini apabila dia berjaya memiliki tiga buah rumah sebelum usia 30 tahun.

Justeru perkongsian Zura Hassan, 29, di TikTok tentang kejayaan serta tip memiliki hartanah pada usia muda menarik minat ramai.

Ketika dihubungi mStar, Zura Hassan memperincikan lagi tip yang boleh dijadikan panduan untuk manfaat bersama.

1. Jangan 'gatal' buat kad kredit dan pinjaman 'jahat'

a. Tidak perlu memiliki atau guna kad kredit sekiranya masih belum mampu uruskan kewangan dengan baik.

b. Elakkan berhutang untuk tujuan kehendak peribadi.

c. Pinjaman kereta boleh dilakukan tetapi perlu mengikut kemampuan. (Pendapatan bulanan X 12 bulan)

Zura mempunyai perniagaan pakaian sendiri.

2. Kukuhkan simpanan

a. Cari pendapatan sampingan menerusi program affiliate atau pesan hantar (dropship) tanpa menggunakan sebarang modal.

b. Simpan 10 hingga 30 peratus daripada pendapatan bulanan.

c. Berbelanja mengikut kemampuan dan tidak membazir.

3. Uruskan kewangan setiap bulan

a. Bahagikan tabung simpanan kepada kecemasan, percutian dan beberapa lagi bahagian penting mengikut keperluan.

b. Simpan dan melabur di beberapa agensi yang sah seperti ASB Financial dan Tabung Haji.

c. Bayar zakat setiap bulan.

Sementara itu Zura yang sudah berumah tangga dengan jejaka bernama Sayed Awal, 30, dia merupakan seorang kerani di sebuah bank selama lapan tahun sebelum menceburi bidang perniagaan.

Rezekinya terus mencurah-curah dalam bidang perniagaan pakaian wanita sehingga dia menangambil keputusan meninggalkan kerjaya lama pada 2020.

"Sebelum ni saya bekerja di bank tapi dalam masa sama saya buat side income dengan menjual tudung secara dalam talian bermula tahun 2013.

"Waktu tu saya kekalkan momentum berniaga dan tekad untuk berhenti kerja masa PKP. Sekarang saya beri fokus kepada perniagaan di media sosial dengan menjual pakaian wanita.

Zura turut menitipkan pesan supaya membuat simpanan KWSP.

"Saya faham semua perkara ada risiko. Macam berniaga pun ada naik dan turun tapi yang penting kita kena pandai jaga aliran tunai," katanya.

Bagi ibu kepada dua cahaya mata ini, dia ada alasan dan sebab tersendiri untuk terus membeli rumah berbanding mengumpul harta lain seperti kereta atau emas.

Ujarnya lagi dia bakal mengembangkan perniagaan dan mencari lebih banyak agensi pelaburan selamat.

"Semua orang impikan untuk hidup sampai hari tua. Saya pilih beli rumah sebab masih ada nilai dalam jangka masa panjang.

"Kalau beli kereta ada susut nilai jadi belilah kereta mengikut kemampuan. Emas pula penting sebagai pelaburan tetapi ia untuk jangka masa panjang.

"Saya beli rumah pertama pada 2017 di Ampang, kedua pada 2019 di Desa Pandan dan ketiga pada 2023 di Sepang," katanya lagi.

Malah, Zura turut menegaskan adalah penting untuk setiap individu memiliki akaun Kumpulan Wang Simpanan Pekerja (KWSP) dan mengisytiharkan cukai pendapatan setiap tahun

"Bagi saya memang patut buat pelaburan dan simpanan hari tua dengan KWSP. Kalau buat pinjaman, bank perlukan penyata daripada KWSP untuk memudahkan kelulusan meminjam.

"Menjadi tanggungjawab rakyat juga untuk bayar cukai bagi membangunkan negara. Lagi pula, ia memudahkan urusan membuat pinjaman dengan bank," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tip beli rumah, bijak menguruskan wang, cara pengurusan duit, tabung simpanan hari tua, KWSP

Summary: <b>WANITA</b>ini berkongsi tip bagaimana dia berjaya membeli tiga buah rumah pada usia muda.

Zura berjaya memiliki tiga buah rumah pada usia 29 tahun.


Anak berselera makan bawang goreng, Maryam Duriankimchi kongsi resipi! Batuk, selesema pun hilang

BAYI dan kanak-kanak paling mudah dijangkiti batuk dan selsema.

Masalah kesihatan ini adalah normal selagi anak masih aktif dan menyusu seperti biasa.

Tetapi sudah pasti ibu bapa risau sekiranya penyakit anak mereka tidak sembuh-sembuh.

Lebih parah lagi apabila anak-anak kecil ini tidak mahu mengambil ubat-ubatan yang biasanya pahit rasanya.

Jadi, apa kata anda cuba kaedah ini yang dikatakan dapat membantu menyembuhkan batuk atau selesema anak-anak.

Bawang dipotong dua sebelum digoreng.

Pempengaruh Maryam Younarae atau lebih dikenali sebagai Maryam Duriankimchi berkongsi resipi bawang goreng yang sangat sedap di TikTok.

“Bawang putih sangat baik untuk kesihatan. Membantu meningkatkan imuniti dan kurangkan batuk pada bayi.

“Membantu mencegah tekanan darah tinggi pada orang dewasa. Tapi susah nak makan kan?

“Cuba masak macam ni. Bagus sebagai snek dan boleh dimakan bersama nasi,” katanya pada ruangaan kapsyen.

Ryzal dan anaknya menyukai bawang goreng hasil air tangan Maryam.

Bahan-bahan

1. Bawang putih 20 hingga 30 ulas

2. Minyak

3. Oligosaccharide atau madu, 3 sudu

4. Kicap satu sudu

Cara-caranya

1. Potong setiap bawang kepada dua bahagian

2. Gorengkan bawang dalam minyak yang panas

3. Toskan minyak setelah bawang masak (kekuningan)

4. Panaskan kuali. Masukkan madu dan kicap.

5. Setelah campuran sebati, masukkan bawang yang telah digoreng dan gaul rata

6. Hiaskan bersama bijan putih sebelum dihidangkan

Seperti mana yang dapat dilihat dalam video dikongsinya, kelihatan anak Maryam begitu berselera menikmati bawang goreng yang dimasak termasuklah suaminya, Ryzal Duriankimchi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bawang goreng, Maryam Duriankimchi, Ryzal Duriankimchi, sembuh selesema, anak batuk, bawang goreng sedap, petua

Summary: <b>MARYAM</b> berkongsi resipi mudah merawat masalah selsema anak dengan bawang goreng.

Maryam kongsi petua untuk membantu sembuhkan anak selesema.


Gaul-gaul, dah siap! Ini rahsia peria goreng crispy macam kedai mamak, guna 7 bahan je

RESTORAN mamak menawarkan pelbagai menu menarik sehingga ia sering menjadi lokasi 'lepak-lepak' rakyat negara ini.

Selain roti canai, mi goreng dan nasi kandar, menu ringkas seperti peria goreng crispy turut digemari para pelanggan.

Di laman Facebook, seorang individu dikenali sebagai Sheena Supramaniam berkongsi cara mudah untuk menyediakan juadah itu dengan menggunakan enam bahan sahaja.

Bahan-bahan:

1. Setengah sudu kecil kunyit

2. Setengah sudu serbuk cili

3. Dua sudu kecil serbuk lada putih

4. Setengah sudu besar jintan manis (ditumbuk kasar)

5. Dua sudu besar tepung

6. Dua sudu besar tepung beras

7. Sedikit garam

Menu ringkas ini boleh disediakan sendiri di kediaman anda.

Cara-cara:

1. Hiris peria nipis-nipis. Cuci dan rendam dengan air garam selama 20 minit. Kemudian bilas.

2. Masukkan sedikit garam dan gaul.

3. Masukkan kunyit, serbuk cili, lada putih dan jintan. Gaul sebati. Biarkan 30 minit.

4. Masukkan tepung jagung dan tepung beras. Gaul sebati.

5. Sediakan minyak yang banyak. Tetapkan api kecil hingga minyak betul-betul panas.

6. Bila minyak dah betul-betul panas, besarkan api sederhana besar dan mula goreng.

7. Ikut cara ini baru dapat peria garing dan crispy, serta tahan lama.

8. Tunggu sejuk baru masukkan ke dalam bekas kedap udara. Jangan masukkan ketika ia masih panas atau suam, nanti lemau.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

peria goreng crispy, resipi peria goreng, resipi kedai mamak, resipi peria viral

Summary: <b>PERIA</b> goreng rangup ala-ala kedai mamak ini boleh dihasilkan dengan enam bahan sahaja.

{\"image_path\":\"uploads\\/images\\/2023\\/05\\/31\\/2099945.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Peria goreng rangup ala-ala kedai mamak ini boleh dihasilkan dengan tujuh bahan sahaja.\",\"image_count\":2}


Senang sangat! Pemuda kongsi cara buat nasi ulam, bahan-bahan pun tak rumit... pasti makan bertambah

NASI ulam bukan sahaja enak untuk dimakan, malah ia kaya dengan pelbagai khasiat.

Di laman Facebook, seorang individu dikenali sebagai Muhamad Farid Omar berkongsi cara mudah untuk menghasilkan menu itu.

Menurut Farid, nasi ulam biasanya menjadi kewajipan orang utara setiap kali tibanya bulan Ramadan.

Namun, tiada salahnya jika anda mahu menghasilkan nasi ulam pada bulan-bulan lain kerana ia memang disukai ramai.

Bahan-bahan:

1. Nasi sejuk

2. Ikan talang masin bakar (boleh guna air fryer)

Antara ulam yang sesuai untuk digunakan dalam penghasilan menu mudah itu.

3. Sambal belacan (cili merah, cili Melaka, belacan dan gula Melaka)

4. Kerisik

5. Beberapa jenis ulam

Cara-cara:

1. Anda boleh menggunakan ulam yang digemari mengikut kesesuaian, yang penting ia perlu dipotong halus.

2. Gaul semua bahan yang diperlukan di dalam bekas atau mangkuk.

3. Letakkan garam mengikut kesesuaian. Jika ikan talang sudah masin, tak perlu letak garam.

4. Siap untuk dihidang. Nasi ulam ini sesuai dimakan bersama sayur keladi, telur masin, ikan, ayam atau daging bakar.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

cara buat nasi ulam, resipi nasi ulam, khasiat ulam, nasi ulam viral, menu ringkas

Summary: <b>NASI</b> ulam merupakan menu yang mudah untuk dihasilkan.

Nasi ulam merupakan menu yang mudah untuk dihasilkan.


Sebelum beli tiket mak ayah dah kena buat persediaan! Ini 4 cara elak anak meragam dalam pesawat

PERJALANAN menaiki kapal terbang bukanlah satu proses yang menyeronokkan.

Bukan sahaja orang dewasa berasa kurang selesa, malah kanak-kanak juga sering meragam apabila mereka terpaksa duduk di ruangan sempit dan menempuh perjalanan yang panjang.

Situasi ini menjadi lebih teruk apabila ibu bapa gagal mengawal tangisan anak, ditambah pula jika penumpang lain serta kru kurang memahami dan tidak membantu.

Berikut kami kongsikan beberapa kaedah untuk ibu bapa menenangkan bayi atau kanak-kanak yang menangis di dalam pesawat.

1. Alih fokus

Perhatian bayi mudah terfokus ke arah pergerakan. Jadi, cuba alih perhatian mereka dengan permainan-permainan ringkas yang anda bawa.

Selain itu, anda juga boleh mendukung anak sambil berjalan seketika di ruangan tengah pesawat untuk mengalih fokus mereka dengan suasana berbeza.

2. Susun jadual tidur

Setiap kanak-kanak mempunyai jadual tidur tersendiri. Anda sebagai ibu bapa seharusnya lebih tahu tentang rutin serta waktu anak-anak sering tidur.

Perjalanan menaiki kapal terbang sememangnya mencabar buat ibu bapa yang mempunyai anak kecil. (Foto:Frepik)

Menurut Conde Nast Traveller, sebelum membeli tiket pesawat, ibu bapa sepatutnya mengambil kira waktu tidur anak-anak. Sebaiknya, pilih waktu penerbangan yang lebih kurang sama dengan waktu tidur anak anda.

3. Cari punca

Menurut The Travel, bayi biasanya menangis kerana mereka memerlukan sesuatu. Jika anak anda tidak berhenti menangis di dalam pesawat, cuba pastikan sekiranya mereka sedang lapar atau dahaga.

Selain itu, periksa juga lampin mereka. Bayi mungkin menangis tidak selesa kerana mereka berak atau kencing.

4. Makan dalam pesawat

Waktu pesawat berlepas dan mendarat merupakan waktu yang paling memberi tekanan kepada bayi. Orang dewasa pun tak selesa, apatah lagi bayi yang mempunyai telinga lebih sensitif.

Bayi pastinya meragam kerana perlu berdepan perubahan dalam tekanan. Perkara terbaik yang anda boleh lakukan adalah menyuap susu ketika pesawat berlepas dan mendarat.

Perbuatan menghisap susu daripada botol boleh membantu untuk melegakan telinga bayi yang terasa 'penuh' dek tekanan udara di dalam pesawat, sekali gus dapat meredakan tangisan mereka.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

anak meragam, menangis dalam pesawat, bayi travel, bayi menangis, tekanan udara

Summary: <b>CUBA</b> empat kaedah ini untuk meredakan tangisan anak-anak di dalam pesawat.

Cuba alih fokus anak untuk meredakan tangisan mereka. (Gambar Hiasan)


Memang bonus bercuti ke Sabah, Sarawak sekarang... Boleh tengok sambutan Pesta Kaamatan, Hari Gawai

SAMBUTAN Pesta Kaamatan dan Hari Gawai merupakan masa yang sesuai untuk anda menerokai keunikan budaya serta panorama memukau di Sabah dan Sarawak.

Berikut kami kongsikan destinasi menarik yang boleh anda kunjungi di dua negeri itu.

1. Kota Kinabalu

Mulakan hari anda dengan sarapan pagi yang menyelerakan sebelum menyelam ke perairan biru di sekitar Pulau Mamutik atau mendaki denai-denai indah di Taman Negara Kinabalu.

Jika mahu lebih ekstrem, anda boleh mendaki ke Gunung Kinabalu untuk melihat sendiri panorama menakjubkan dari puncak tertinggi di Malaysia.

Jangan lupa untuk cuba laksa Sarawak jika berkunjung ke sana.

Selain itu, jangan lepaskan peluang untuk meraikan festival kebudayaan ‘Kaamatan’ selama sebulan dengan mencuba permainan serta tarian tradisional bersama penduduk tempatan.

2. Mulu

Anda boleh menerokai Gua Angin, Gua Rusa dan Gua Lang, atau melakukan pendakian yang menawarkan pengalaman luar biasa di Taman Negara Gunung Mulu yang juga Tapak Warisan Dunia UNESCO.

Untuk makan malam, nikmati ayam pansuh (ayam buluh) yang boleh didapati di Pasta Kaamatan.

Juadah tradisi itu menawarkan ayam yang dimasak dalam buluh hingga menghasilkan potongan daging ayam lembut yang mana ia dihidangkan dalam sup harum dan berkhasiat.

Kuil Tua Pek Kong merupakan antara lokasi menarik yang boleh dilawati.

3. Miri

Jika bertandang ke Miri, Sarawak pula jangan lupa untuk mencuba keenakan salad umai ikan.

Ia menampilkan hirisan ikan tempatan yang diawet dengan jus limau nipis, cili, bawang, timun dan calamansi.

Paling popular tentunya Laksa Sarawak yang dihidangkan bersama udang segar. Memang padu!

Anda juga boleh mencuba pemanduan singkat ke Pantai Tusan yang mana anda boleh menyaksikan keindahan panorama sambil menikmati bayu pantai dari Laut China Selatan.

4. Bintulu

Bayangkan anda bangun pagi dengan pemandangan sungai yang menakjubkan sebelum memulakan lawatan sehari ke Taman Negara Similajau.

Kehijauan alam yang menjadi tarikan utama.

Di sana anda boleh menerokai denai, hutan, laut dan berkelah di tepi pantai.

Untuk pengembaraan yang lebih mencabar, anda boleh menyelam atau melakukan aktiviti snorkeling di Pulau Batu Mandi berhampiran Golden Beach, Siilajau.

Selami tapak budaya Bintulu dengan melihat Kuil Tua Pek Kong yang dipercayai dibina sekitar tahun 1890-an, kuil ini merupakan mercu tanda utama Bandar Bintulu.

Jika berkesempatan meneroka keindahan Sabah dan Sarawak sempena Pesta Kaamatan kali ini, anda boleh menginap di hotel-hotel yang menarik dan unik di bawah rangkaian Marriott Bonvoy.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Pesta Kaamatan 2023, Hari Gawai 2023, bercuti di Sabah, lokasi melancong Sarawak, laksa Sarawak

Summary: <b>BANYAK</b> lokasi yang anda boleh lawati di Sabah dan Sarawak sempena Pesta Kaamatan.

Banyak lokasi yang anda boleh lawati di Sabah dan Sarawak.